-Πώς γνωρίζω ότι η ανάγκη που επιθυμώ να καλύψω είναι όντως αληθινή;\nΟ καθένας έχει τη δυνατότητα να κάνει εγγραφή στο moirazomai.gr και να αποστείλει την αγγελία του. Όταν η αγγελία φτάνει στη βάση δεδομένων μας, ερχόμαστε πάντα σε επαφή με τον ενδιαφερόμενο και ακολουθούμε ένα πρωτόκολλο πιστοποίησης. Η διαδικασία πιστοποίησης περιλαμβάνει απαραίτητα δικαιολογητικά, ενώ όπου είναι απαραίτητο ακολουθεί και επίσκεψη κοινωνικού λειτουργού. Μόνο όταν είμαστε σίγουροι ότι υπάρχει οικονομική αδυναμία και πραγματική ανάγκη, εγκρίνουμε μία υπόθεση και προχωρούμε στην ανάρτηση αγγελιών στο site μας.\n-Πώς καλύπτω μία ανάγκη;\nΓίνεσαι μέλος στην ιστοσελίδα μας εντελώς δωρεάν. Τα προσωπικά σου δεδομένα παραμένουν ασφαλή, αποκλειστικά και μόνο στη βάση δεδομένων του Μοιράζομαι.\nΣυνδέεσε με τα στοιχεία χρήστη στο site μας. Επιλέγεις την αγγελία που επιθυμείς να καλύψεις. Κάτω από κάθε αγγελία, υπάρχει το μπλε κουμπί “Επιθυμώ να μοιραστώ”.\nΠατώντας το, σου εμφανίζονται τα στοιχεία επικοινωνίας του ενδιαφερόμενου. Με εκείνον επικοινωνείς, σε εκείνον παραδίδεις, για λόγους διαφάνειας.\nΕάν προχωρήσεις στην κάλυψη κάποιας αγγελίας, μην ξεχάσεις να μας ενημερώσεις, ώστε με τη σειρά μας να ενημερώσουμε το site μας.\n-Γιατί να γίνω μέλος;\nΤο να γίνεις μέλος στο Μοιράζομαι είναι βασικό. Με αυτόν τον τρόπο, γίνεσαι μέλος της ομάδας μας, που σημαίνει ότι μπορείς να μπείς και να αναρτήσεις την αγγελία σου ή να καλύψεις μία ανάγκη. Αν δεν εγγραφείς, δεν μπορείς να δείς τα στοιχεία του ατόμου που θέλεις να βοηθήσεις! Η εγγραφή σου είναι φυσικά δωρεάν. Επιπλέον, η εγγραφή σου συμβάλλει αυτομάτως στο να υπάρχει μεγαλύτερη ασφάλεια στην επικοινωνία με τους άλλους χρήστες.\n-Πώς γίνομαι μέλος;\nΣτην πλευρά πάνω και δεξιά υπάρχει το κουμπί σύνδεση/ εγγραφή. Πάτησέ το για να γίνεις μέλος. Συμπλήρωσε στη φόρμα εγγραφής νέου μέλους το Email σου και τον Κωδικό Πρόσβασης που επιθυμείς. Στη συνέχεια, θα λάβεις από εμάς ένα email ενεργοποίησης του λογαριασμού σου. Προσοχή: Το email που θα δηλώσεις πρέπει να είναι υπαρκτό γιατί σε αυτό θα βασιστεί η κάλυψη της ανάγκης αλλά και η επικοινωνία μας μαζί σου! Επίσης, υπάρχει περίπτωση το email μας να πάει στο φάκελο spam ή others!\n-Τα στοιχεία μου είναι ασφαλή;\nΤα προσωπικά στοιχεία του κάθε χρήστη είναι απαραίτητα για να κυλήσει με ασφάλεια η διαδικασία των συναλλαγών. Δε δημοσιεύονται στο site παραπάνω στοιχεία από όσα χρειάζονται για να υπάρξει επικοινωνία με τους ενδιαφερόμενους. Σε περίπτωση συναλλαγής μεταξύ ιδιωτών, τα προσωπικά στοιχεία γίνονται ορατά μόνο στους εγγεγραμένους χρήστες και κατόπιν άδειας από την πλευρά του ενδιαφερομένου.\n-Θέλω να καλύψω μία ανάγκη αλλά δεν έχω δυνατότητα μεταφοράς. Τι μπορώ να κάνω;\nΕπικοινώνησε μαζί μας με email ή τηλεφωνικά ώστε να βρούμε μαζί λύση!Συνήθως αναρτούμε αγγελίες για εθελοντή μεταφορέα και βρίσκουμε ανταπόκριση. Δες περισσότερα και στην ενότητα Χρήσιμες Συμβουλές.\n-Δεν έχω λεφτά να προσφέρω. Πώς αλλιώς μπορώ να συνεισφέρω;\nΗ βοήθειά σου είναι πολύτιμη. Το Μοιράζομαι στηρίζεται στη βοήθεια κάθε είδους, ανεξαρτήτως αξίας. Μπορείς να μοιραστείς υλικά όπως φάρμακα, τρόφιμα, γραφική ύλη, τετράδια ή βιβλία, έπιπλα αλλά και ανάλογα με την επαγγελματική σου ιδιότητα, νομικές συμβουλές, μαθήματα, ψυχολογική υποστήριξη. Σίγουρα θα βρεις κάποια ανάγκη να καλύψεις, το μόνο που χρειάζεται είναι η καλή σου θέληση!\n-Πώς ξέρω ότι η βοήθειά μου προσφέρθηκε εκεί που ήθελα;\nΌποιος θέλει να προσφέρει, διαλέγει την αγγελία με την ανάγκη που μπορεί και επιθυμεί να καλύψει. Οι ανάγκες μπορεί να ανήκουν σε Μη Κυβερνητική Οργάνωση (ΜΚΟ) ή σε ιδιώτη. Εμείς αναλαμβάνουμε να ενημερώσουμε και να βοηθήσουμε στη συναλλαγή, ώστε να εκπληρωθεί άμεσα. Στη συνέχεια, αυτός που δέχτηκε τη βοήθειά σου, γράφει τις ευχαριστίες του ή μοιράζεται με όλους την εμπειρία του από τη συναλλαγή σας στο Thank You Box. Έτσι, γνωρίζεις ότι η βοήθειά σου "έπιασε τόπο".\n-Τι είναι το Thank you Box?\nΤο thank you box είναι ο χώρος όπου μπορεί να μοιραστεί την εμπειρία του ο καθένας που δέχθηκε υποστήριξη μέσω της αγγελίας που ανήρτησε στο Μοιράζομαι. Μέσω του thank you box μπορείς να εκφράσεις τις ευχαριστίες σου, να αφηγηθείς την ιστορία σου για το πώς αποφάσισες να απευθυνθείς στο Μοιράζομαι. Στο thank you box μπορείς και εσύ που προσφέρεις, να μιλήσεις για τη χαρά που ένιωσες επειδή μοιράστηκες με κάποιον κάτι. Eίναι το κύριο μέσο για να επιβεβαιώνεται ο σκοπός μας αλλά και ο σημαντικότερος τρόπος για να παρακινήσεις και άλλους ανθρώπους να μοιραστούν και να υποστηρίξουν όποιον το χρειάζεται. Στείλε μας το email σου και πες Ευχαριστώ! σε αυτόν που σε έκανε να χαμογελάσεις!\n-Πρέπει να κάνω κάποια ενέργεια μόλις καλύψω/μου καλύψουν μια ανάγκη;\nΤο μοναδικό πράγμα που χρειάζεται είναι να ενημερώσεις το "Μοιράζομαι" με ένα mail, ώστε να γνωρίζει ότι το έργο του έχει ανταπόκριση. Αυτό θα βοηθήσει στην ασφαλή ολοκλήρωση της διαδικασίας. Έτσι, θα κλείσει η αγγελία, ώστε κάποιος άλλος να πάρει σειρά και να δεχτεί υποστήριξη.\nΕρωτήσεις σχετικά με το λογαριασμό\n-Δεν μπορώ να μπω στο λογαριασμό μου. Τι συμβαίνει;\nΒεβαιώσου ότι η σύνδεσή σου στο διαδίκτυο λειτουργεί κανονικά. Σιγουρέψου ότι τα στοιχεία που καταχωρείς (email, password) είναι τα σωστά και ξαναπροσπάθησε!\n-Ξέχασα τον κωδικό μου. Τι να κάνω;\nΣυμβαίνει και στις καλύτερες οικογένειες! Για να ανακτήσεις τον κωδικό του λογαριασμού σου, πάτησε στο κουμπί -σύνδεση/ εγγραφή στην αριστερή πλευρά. Έπειτα κάνε κλικ στο σύνδεσμο -ξεχάσατε τον κωδικό σας; Συμπλήρωσε το email που είχες καταχωρήσει στην ιστοσελίδα για τη δημιουργία λογαριασμού. Θα λάβεις αυτόματο μήνυμα στο ηλεκτρονικό σου ταχυδρομείο με τις οδηγίες για να δημιουργήσεις νέο κωδικό.\nΠάτησε το παρακάτω link: http://www.moirazomai.gr/index.php/forgot-password\n-Μπορώ να αλλάξω το email του λογαριασμού μου;\nΣτο Μοιράζομαι, χειριζόμαστε την ανάρτηση των αγγελιών με πολλή προσοχή πριν τις δημοσιεύσουμε. Το Μοιράζομαι, λειτουργεί καλή τη πίστει, ωστόσο, για να είναι όσο πιο ασφαλής γίνεται η διαδικασία των συναλλαγών, πρέπει να ληφθούν υπόψη οι παρακάτω συμβουλές από τους χρήστες:\n1.Αποφύγετε να δίνετε χρήματα, εάν όμως είναι τελείως απαραίτητο, προτιμήστε έναν τραπεζικό λογαριασμό και ακόμη καλύτερα τον τραπεζικό λογαριασμό που σχετίζεται με την εκάστοτε ανάγκη, για παράδειγμα ένα νοσοκομείο.\n2.Αποφύγετε να δίνετε περισσότερα προσωπικά στοιχεία από τα απαραίτητα για τη συναλλαγή ή να αφήνετε πρόσβαση σε προσωπικά σας δεδομένα, όπως τηλέφωνο, διεύθυνση, mail.\n3.Σε περίπτωση που είναι απαραίτητη η συνάντηση με τον ενδιαφερόμενο, προτιμήστε να πραγματοποιηθεί σε δημόσιο χώρο.\n4.Εάν είστε ανήλικοι, συμβουλευτείτε τους γονείς ή τους κηδεμόνες σας, όσον αφορά την αποδοχή μιας προσφοράς ή την ανάρτηση μιας ανάγκης.\n5.Βασικό συστατικό του Μοιράζομαι είναι ότι ο καθένας έχει τη δυνατότητα να εμπλακεί όσο ο ίδιος επιθυμεί στην όλη διαδικασία, και προτείνεται όπως επικοινωνήσει άμεσα με το Μοιράζομαι, σε περίπτως η που υπάρξει οποιοδήποτε κώλυμα στην επαφή του με τον εξυπηρετούμενο.\nΣε περίπτωση κάλυψης κάποιας ανάγκης, μπορείτε είτε να παραδώσετε κατευθείαν τα αγαθά στον ενδιαφερόμενο, είτε να τα αποστείλετε. Μερικές εναλλακτικές είναι οι παρακάτω:\nΑ. Αν δεν υπάρχει δυνατότητα αγοράς τροφίμων και εν συνεχεία απευθείας παράδοσης στον ενδιαφερόμενο, μπορείτε να τα αποστείλετε με courier, απλό ταχυδρομείο, ακόμη και με ασυνόδευτο ταξί.\nΒ. Πρακτικός τρόπος είναι η έκδοση δωροκάρτας-δωροεπιταγής σε αλυσίδα supermarket, με δυνατότητα παραλαβής της στο πλησιέστερο κατάστημα στην κατοικία της οικογένειας, στο όνομα κάποιου μέλους της.\nΥποσημείωση: Δεν έχουν όλα τα supermarket τον ίδιο τρόπο έκδοσης. Ορισμένα δέχονται πληρωμή σε κατάστημα και άλλα κατάθεση σε τραπεζικό λογαριασμό σε συνεννόηση με κάποιον υπεύθυνο. Παρακαλούμε όπως επικοινωνήσετε με το κατάστημα που σας ενδιαφέρει.\nΑ. Εάν πρόκειται για μεταχειρισμένα είδη, επιλέξτε μόνο αυτά που είναι σε καλή κατάσταση και φροντίστε να είναι καθαρά και σιδερωμένα.\nΒ. Αν δεν υπάρχει δυνατότητα μεταφοράς, μπορείτε να τα αποστείλετε με courier ή απλό ταχυδρομείο.\nΓ. Μπορείτε να εκδώσετε δωροκάρτα σε αλυσίδα καταστημάτων ένδυσης/υπόδησης και να τη στείλετε ταχυδρομικά στην οικογένεια. Αν υπάρχει η δυνατότητα, μπορείτε να ζητήσετε από το κατάστημα να την εκδώσει στο όνομα μέλους της οικογένειας, στο πλησιέστερο κατάστημά της.\nΑ. Αν πρόκειται για μεταχειρισμένα, φροντίστε να είναι σε καλή κατάσταση. Μπορείτε να τα μεταφέρετε με δικό σας μεταφορικό μέσο ή να ρωτήσετε τον ενδιαφερόμενο εάν έχει τη δυνατότητα να παραλάβει ο ίδιος, με δικό του όχημα ή με τη βοήθεια κάποιου οικείου του.\nΒ. Αν δεν υπάρχει η παραπάνω δυνατότητα, μπορείτε να τα αποστείλετε με κάποια εταιρεία μεταφορών.\nΓ. Αν υπάρχει αδυναμία αποστολής-παραλαβής και από εσάς και από τον ενδιαφερόμενο, παρακαλούμε όπως επικοινωνήσετε μαζί μας, ώστε να αναρτήσουμε αγγελία για εθελοντή μεταφορέα.\nΔ. Αν επιθυμείτε να προμηθευτείτε καινούργια, συνεννοείστε με το κατάστημα, από όπου έγινε η αγορά, ώστε να αποσταλούν στη διεύθυνση του ενδιαφερόμενου.


Αποκαλυπτήρια | motori.gr\nΜεγάλο το ενδιαφέρον, η περιέργεια και η προσμονή. Οι Αθηναίοι αναμένουν τα αποκαλυπτήρια της, για τέταρτη ή πέμπτη φορά, αναμορφωμένης πλατείας Ομονοίας. Από την απόλυτη απαξίωση της περασμένης δεκαπενταετίας, η Ομόνοια και το άλλοτε σημείο των ραντεβού, το ιστορικό φαρμακείο «Μπακάκος», οι Αθηναίοι περιμένουν να δουν και πάλι το συντριβάνι, τους πίδακες και το γκαζόν. Δεκαπέντε χρόνια μιζέριας για ένα σημείο που οπουδήποτε αλλού στο εξωτερικό θα αποτελούσε ορόσημο του κέντρου. Τα επιβλητικά νεοκλασικά, το «ΝΕΟΝ» και απέναντι το «Μπάγκειον» και ο «Αλέξανδρος», μαραζώνουν στο πέρασμα του χρόνου. Πιο δίπλα, το άλλοτε Ειρηνοδικείο Αθηνών, λέγεται ότι θα μετατραπεί σε ξενοδοχείο.\nΗ κρίση έκανε την δουλειά της. Μετανάστες και πρόσφυγες αναμειγνύονταν με το παράνομο στοιχείο της περιοχής, επιτείνοντας την υποβάθμιση. Τα στέκια των εφημερίδων στη γωνία με την Αγίου Κωνσταντίνου εκλείπουν. Στις 7 το πρωί, ενώ οι εφημερίδες έχουν τυπωθεί από τις 12 το βράδυ, δεν υπάρχει μέρος στην Αθήνα για να αγοράσεις. Παλιά υπήρχε. Η Ομόνοια…\nΟι γειτονιές της Αθήνας έχουν πολλές πλατείες. Περνάς από τον Άγιο Παντελεήμονα της Αχαρνών βράδυ και το χαίρεσαι. Φωτισμός παντού, νέο πεζοδρόμιο, φρεσκοβαμμένα παγκάκια. Φωκίωνος Νέγρη, το ίδιο. Ευχής έργο να πραγματοποιηθεί το ίδιο και καλύτερα στον Άγιο Κωνσταντίνο επί της Λένορμαν, ή στον Αϊ Γιώργη επί της Πλάτωνος και στην απόληξή της στην Ακαδημία Πλάτωνα, που όταν ανοίγει ο καιρός σφύζει από πιτσιρικαρία με τα πατίνια και τα ποδήλατα.\nΟ Δήμος θα πρέπει να ξέρει ότι projects σας της Ομόνοιας ή της ενοποίησης του Πολυτεχνείου με το Μουσείο, αλλάζουν την εικόνα της πόλης. Στα μάτια μας και στα μάτια των ξένων, τώρα που ανακάλυψαν την Αθήνα ως προορισμό city break…


Ψωμί ολικής άλεσης ή λευκό: Τι είναι καλύτερο; - Με Υγεία\nΤο ψωμί ολικής άλεσης περιέχει περισσότερες φυτικές ίνες και είναι καλύτερο για το γαστρεντερικό σας σύστημα. Ωστόσο, το σημαντικό είναι να προσέχετε με τι το συνοδεύετε.\nΜια από τις μεγαλύτερες συζητήσεις γύρω από τη διατροφή είναι το είδος του ψωμιού που πρέπει να τρώμε. Το περίεργο είναι ότι πολλοί άνθρωποι κάνουν την επιλογή τους χωρίς να κατανοούν πραγματικά τη διαφορά μεταξύ των επιλογών. Είναι καλύτερο το άσπρο ψωμί ή το ψωμί ολικής άλεσης;\nΕίναι πολύ πιο υγιεινό στις διάφορες ποικιλίες ολικής άλεσης- αυτό γνωρίζουμε ότι αληθεύει, αλλά οι περισσότεροι άνθρωποι δεν καταλαβαίνουν γιατί. Είναι εκπληκτικό το πόσες ερωτήσεις και μύθοι παραμένουν γύρω από ένα από τα πιο διαδεδομένα τρόφιμα σε ολόκληρο τον κόσμο.\nΕίναι το ψωμί παχυντικό και κακό για εμένα; Είναι καλύτερο αν είναι μαύρο; Ας ξεκαθαρίσουμε τη σύγχυση μια για πάντα.\nΤο ψωμί ολικής είναι πιο… θρεπτικό;\nΠαραδοσιακά, το ψωμί αποτελείται από τρία μέρη μετά από το ψήσιμο: το πίτουρο, το φύτρο και το άμυλο. Αυτό πρέπει να γνωρίζουμε για να κατανοήσουμε τη διαφορά μεταξύ λευκού και «μαύρου» ψωμιού.\nΕνώ το αλεύρι από το οποίο παρασκευάζεται το άσπρο ψωμί είναι μόνο άμυλο, το ψωμί ολικής αλέσεως περιέχει και το φύτρο και το πίτουρο.\nΑυτό σημαίνει ότι περιέχει πιο πολλά θρεπτικά συστατικά που προέρχονται από τον κόκκο.\nΆρα είναι λάθος να πιστεύουμε ότι το ψωμί ολικής αλέσεως είναι τροφή διαίτης.\nΑπλά είναι σε θέση να δώσει πολλά θρεπτικά συστατικά για τις λιγότερες θερμίδες.\nΕίναι όλα τα μαύρα ψωμιά ολικής άλεσης;\nΕπειδή ένα ψωμί είναι μαύρο δεν πάει να πει ότι είναι ολικής άλεσης. Στην πραγματικότητα, υπάρχουν επεξεργασμένα, λευκά ψωμιά που έχουν πρόσθετα σε αυτά για να έχουν όψη μαύρου ψωμιού.\nΕπίσης, μερικές φορές εμπλουτίζονται με βιταμίνες όπως η βιταμίνη Β, αλλά ενώ ξεγελάει μερικούς, εξακολουθεί να είναι ακόμα λευκό ψωμί.\nΤο χειρότερο είναι ότι τα καταστήματα τα πωλούν σαν να ήταν φυσικά προϊόντα.\nΓιατί λοιπόν το λευκό ψωμί είναι λιγότερο υγιεινό;\nΒασικά, το πρόβλημα είναι στο πώς περνάει από επεξεργασία για πάρει το χρώμα, την εμφάνιση και την υφή που θέλει η αγορά.\nΔυστυχώς, κάθε βήμα της διαδικασίας αφαιρεί ίνες, μέταλλα και φυσικά λίπη.\nΔεδομένου ότι έχει λιγότερες φυτικές ίνες, δεν κάνει τίποτα καλό για την πέψη σας. Από την άλλη, το ψωμί ολικής άλεσης βοηθά το πεπτικό σύστημα να επεξεργάζεται τα τρόφιμα πιο γρήγορα.\nΕπίσης, θα νιώσετε την ανάγκη να φάτε περισσότερο λευκό ψωμί για να νιώσετε το αίσθημα του κορεσμού.\nΔείτε επίσης: 7 τροφές που εξαλείφουν το αίσθημα της πείνας και δεν παχαίνουν\nΗ αναζήτηση για το τέλειο ψωμί\nΌλα όσα είπαμε παραπάνω δείχνουν πως οι θερμίδες δεν είναι η κύρια διαφορά μεταξύ των δύο ειδών ψωμιού. Το ιδανικό είναι να φάτε μια ποικιλία υγιεινών, φυσικών, πλούσιων σε ίνες ψωμιών.\nΣας συμβουλεύουμε να φάτε ψωμί ολικής άλεσης. Με αυτόν τον τρόπο θα έχετε τις ίνες, τις βιταμίνες και τα θρεπτικά συστατικά που χρειάζεται το σώμα σας.\nΜείνετε μακριά από τις ποικιλίες με πολλή γλουτένη ή προστιθέμενα σάκχαρα. Συνολικά, το πόσο υγιεινό είναι ένα ψωμί εξαρτάται από το τι περιέχει το αλεύρι από το οποίο φτιάχτηκε.\nΊσως μοιάζει απίστευτο, αλλά με μέτρο, κάνει καλό.\nΟι ίνες βοηθούν την κινητικότητα του πεπτικού σας συστήματος και επομένως την αποβολή ανωφελών στοιχείων από τον οργανισμό σας.\nΗ κατανάλωση ψωμιού υποστηρίζει την καλή υγεία της καρδιάς. Συνίσταται να τρώτε τουλάχιστον 2-3 μικρές μερίδες (70 γρ) τη μέρα.\nΓια τα άτομα με διαβήτη, συνιστάται η μέτρια κατανάλωση ψωμιού ολικής άλεσης. Αυτό συμβαίνει επειδή διατηρεί το σάκχαρο στο αίμα πιο σταθερό από τις επεξεργασμένες εκδοχές του λευκού ψωμιού.\nΔείτε επίσης: Πώς επηρεάζει ο διαβήτης το πεπτικό σύστημα;\nΜέτρια κατανάλωση ψωμιού\nΣτην πραγματικότητα, το πόσο υγιεινό είναι το ψωμί έχει να κάνει με το τι το συνοδεύετε.\nΣυχνά το πρόβλημα είναι το τι βάζετε πάνω ή μέσα στο ψωμί.\nΤο να το τρώτε με βούτυρο, αλλαντικά και άλλα ανθυγιεινά τρόφιμα είναι πολύ κακό για την μακροπρόθεσμη υγεία σας.\nΣυνιστούμε την εναλλαγή του ψωμιού με άλλες καλές πηγές υδατανθράκων όπως ζυμαρικά, ρύζι, βρώμη και κινόα.\nΕάν προμηθεύεστε ψωμί υψηλής ποιότητας και το τρώτε με μέτρο, θα κάνετε καλό στο σώμα σας.\nΠοιο είναι το πιο υγιεινό ψωμί για δίαιτα;\nΠοιο είναι το πιο υγιεινό ψωμί για δίαιτα; Το ψωμί παραδοσιακά ανήκει στις δημοφιλέστερες επιλογές των καταναλωτών σε ολόκληρο τον κόσμο.


20 χρόνια Ζαπατίστας!\nΔημοσίευση: 03 Ιανουαρίου 2014 15:10\nΦοράνε κουκούλα για να προστατευτούν από τα τάγματα θανάτου της μεξικανικής κυβέρνησης και των γαιοκτημόνων. Φοράνε κουκούλα για να δείξουν ότι είναι όλοι ένας άνθρωπος, ένας αγώνας, μία επιθυμία. Απλά πράγματα: Zωή και Ελευθερία στον τόπο τους.\nΟ Ζαπατίστικος Στρατός Λαϊκής Απελευθέρωσης (ΕΖLN), οι φτωχοί αγρότες της περιοχής Τσιάπας του Μεξικού, δίνει εδώ και 20 χρόνια αγώνα επιβίωσης και αξιοπρέπειας. Άντρες, γυναίκες και παιδιά με ελάχιστα και πανάρχαια όπλα απέναντι σε έναν από τους πιο οργανωμένους παρακρατικούς δολοφονικούς μηχανισμούς που έχει γνωρίσει η βασανισμένη Λατινική Αμερική. Τους γνωρίσαμε από τον εκπρόσωπο τους, τον Subcomandante Marcos, έναν διανοούμενο με το όπλο στο χέρι.\nΓενέθλιος ημερομηνία του Ζαπατίστικου κινήματος είναι η 1η Ιανουαρίου του 1994. Τότε ένοπλοι αντάρτες -κυρίως ιθαγενείς Ινδιάνοι Μάγια- έκαναν έφοδο στο δημαρχείο της πόλης Σαν Κριστόμπαλ ντε λας Κάσας, στο νότιο Μεξικό. Ηταν η ημέρα που άρχισε ο αγώνας των Ζαπατίστας.\nΑφορμή ήταν η Συμφωνία Ελεύθερου Εμπορίου στη Βόρεια Αμερική (NAFTA) μεταξύ ΗΠΑ, Καναδά και Μεξικού. Οι Ζαπατίστας ανακοίνωσαν ότι με αυτήν θα βυθιζόταν στην εξαθλίωση το 70% του πληθυσμού της περιοχής. Συγκρούστηκαν με τον στρατό και την αστυνομία, ελευθερώνοντας κρατούμενους από φυλακές και καίγοντας στρατόπεδα και αστυνομικά τμήματα. Δέχτηκαν αμέσως επιθέσεις και υπέστησαν αρκετά πλήγματα, αλλά κατόρθωσαν να κατακτήσουν το αυτοδιοίκητο και αυτοδιαχειριζόμενο μιας μικρής έκτασης. Ανέδειξαν παράλληλα το ζήτημά τους στη διεθνή κοινότητα, εξασφαλίζοντας αναγνώριση και υποστήριξη από πολλές ομάδες του εξωτερικού.\nΤα αιτήματα τους απλά και πανανθρώπινα: γη, στέγαση, παιδεία, υγεία και απασχόληση για τους ιθαγενείς. H ειρηνευτική συμφωνία υπεγράφη το 1996 δίνοντας έναν ορισμένο βαθμό αυτονομίας στην επαρχία.\nΟ ηρωικός αγώνας τους συνεχίζεται μέχρι σήμερα. Με κουκούλες "για να τους προσέξουν", όπως είχε πει και ο Μάρκος.


Δείτε το video «The right song» του Tiesto και Oliver Heldens σε συνεργασία τους με την Natalie La Rose – Μικρόφωνο\nΔείτε το video «The right song» του Tiesto και Oliver Heldens σε συνεργασία τους με την Natalie La Rose\nby Λίνα Μπελετσιώτη Ιαν 23, 2016\nΟι παραγωγoί και Deejays Tiesto και Oliver Heldens αποφάσισαν να δώσουν φωνητικά στο «Woombass», επιλέγοντας τη Natalie La Rose να το ερμηνεύσει δίνοντας τον τίτλο « The right song». Το τραγούδι είχε παιχτεί πριν λίγες μέρες σε επιλεγμένους ραδιοφωνικούς σταθμούς και κατόπιν παρουσιάστηκε και το video του.\nΗ La Rose έχει διασκευάσει το «Somebody» της Witney Houston, έχει συνεργαστεεί με τον παραγωγό Max Martin στo « Around the world» καθώς και έχει ηχογραφήσει κομμάτια που δεν έχουν όμως παρουσιαστεί προς το παρόν με τους Cook Classics, Futuristics και Rock City.\nΤο «The right song» είναι σκηνοθετημένο από τους Shynola, οι οποίοι έχουν δουλέψει με τους Coldplay, Radiohead και κυκλοφορεί από την Casablanca και Public Records.\nΕτοιμάζει νέο album η Beyonce ;\nΑκούστε τον νέο δίσκο του Χρήστου Μενιδιάτη!


Η Δημοκρατική Αριστερά στη Κρήτη: η στραβός είναι ο γιαλός η στραβά αρμενίζουμε\n#Ανδριόπουλος Χρήστος, μέλος της Δημοκρατικής Αριστεράς Ηρακλείου\nΦίλες και Φίλοι η στραβός είναι ο γιαλός η στραβά αρμενίζουμε. Μια ολόκληρη κοινωνία μαραζώνει , όπως μαράζωνε εδώ και 2 χρόνια γιατί ήξερε ότι κάθε φορά που είναι να παρθεί μια δόση δίνετε γη και ύδωρ . Μαραζώνει γιατί πίστεψε σε μια αναδιαπραγμάτευση, πίστεψε στα ισοδύναμα μέτρα που δεν θα του κόβουν το οξυγόνο για ζωή , το οξυγόνο για ελπίδα .\nΑντί για αυτό βλέπουν πάλι οριζόντιες περικοπές , βλέπουν πάλι το ζωνάρι να σφίγγει και να γίνετε θηλιά στο λαιμό , για να πάρουμε την επόμενη δόση , βλέπουν να μειώνεται το κοινωνικό κράτος γιατί η δαπάνη για το φάρμακο λεν είναι μεγάλη λες και καταπίνουν καραμέλες ο ελληνικός λαός τα φάρμακα , και στην πραγματικότητα να βλέπουν ένα αβέβαιο μέλλων χωρίς σχεδιασμό και χωρίς στόχο. Το μεγαλύτερο βέβαια πρόβλημα είναι ότι δεν υπάρχει σχεδιασμός για ανάπτυξη , για τομές και μεταρρυθμίσεις που χρειάζεται αυτός ο τόπος , ούτε καν διαφένετε προοπτική να αλλάξουμε τις κοινωνικές καρικατούρες που μας βασάνιζαν μέσα στο πολιτικό παιχνίδι του δικομματισμού.\nΜέσα σε αυτή τη δίνη σύντροφοι της Δημοκρατικής Αριστεράς σας παραθέτω κάποια προγραμματικά αποσπάσματα από την προεκλογική μας περίοδο .\nΟΙΚΟΝΟΜΙΚΗ ΑΝΑΤΑΞΗ ΕΠΙΧΕΙΡΗΣΕΩΝ ΚΑΙ ΝΟΙΚΟΚΥΡΙΩΝ - ΠΑΡΑΓΩΓΙΚΗ ΑΝΑΣΥΓΚΡΟΤΗΣΗ ΤΗΣ ΧΩΡΑΣ\nα) Μέτρα βελτίωσης του βιοτικού επιπέδου του λαού\nΆμεση παρέμβαση για την αντιμετώπιση της ακρίβειας, σπάσιμο των εναρμονισμένων πρακτικών, αντικατάσταση του 12μηνου πιστωτικού τιμολογίου των σούπερ μάρκετ στους προμηθευτές με 2μηνο, μείωση του ΦΠΑ σε προϊόντα λαϊκής κατανάλωσης, ενίσχυση καταναλωτικών συνεταιρισμών και της σύνδεσης παραγωγού-καταναλωτή, άνοιγμα των επαγγελμάτων.\nΠαρέμβαση στο Τραπεζικό σύστημα ώστε μέσω της ανακεφαλαιοποίησης να διασφαλιστεί η ουσιαστική ελάφρυνση των βαρών των νοικοκυριών από τόκους – επιβαρύνσεις στεγαστικών και καταναλωτικών δανείων.\nβ) Υποστήριξη των επιχειρήσεων στο κρίσιμο μεταβατικό διάστημα\nΠροώθηση της ανακεφαλαιοποίησης των τραπεζών με ισχυρό ρόλο του κράτους στις διοικήσεις, ώστε να διασφαλιστεί η διοχέτευση στην πραγματική οικονομία τουλάχιστον του 25% των εγγυήσεων - κεφαλαίων που λαμβάνουν. Τριετή επιχειρηματικά σχέδια, με στόχο την επιστροφή στο Κράτος των κεφαλαίων της ανακεφαλαιοποίησης. Διεκδίκηση της ευρωπαϊκού πλαισίου εγγύησης των καταθέσεων που θα μειώσει σημαντικά την πίεση που ασκεί στο Τραπεζικό σύστημα η μείωση των καταθέσεων.\nΠροώθηση του συμψηφισμού υποχρεώσεων - απαιτήσεων μεταξύ κράτους και ιδιωτών συνυπολογίζοντας όλους τους οργανισμούς του δημοσίου τομέα\nΆμεση κατάρτιση πενταετούς αναπτυξιακού προγράμματος 30 δις το οποίο θα στηρίζεται στη δανειοδότηση της Ευρωπαϊκής Τράπεζας Επενδύσεων σε συνέργεια με μέρος των πόρων του ΕΣΠΑ και προσέλκυση ιδιωτικών κεφαλαίων για την υλοποίηση συγκεκριμένων έργων και αναπτυξιακών παρεμβάσεων, μεγάλης αλλά και μικρής κλίμακας.\n?Διεκδίκηση ενεργοποίησης της Ευρωπαϊκής Τράπεζας Επενδύσεων στη χρηματοδότηση των έργων στην Ελλάδα με υπέρβαση των τυπικών τραπεζικών κριτηρίων.\n?Διαχείριση των πόρων με γνώμονα το δημόσιο συμφέρον. Στόχευση σε έργα που δημιουργούν σταθερές θέσεις εργασίας και έχουν υψηλό εισοδηματικό πολλαπλασιαστή. Ενίσχυση περιφερειακής διάστασης της ανάπτυξης. Διάχυση των ωφελειών σε όλους.\nΠροώθηση της οικονομικής ανασυγκρότησης της χώρας και βελτίωση της ανταγωνιστικότητας με στήριξη των ιδιωτικών επιχειρήσεων. Αντιμετώπιση των αδικαιολόγητων γραφειοκρατικών εμποδίων και πάταξη της διαφθοράς. Αναδιοργάνωση όλων των αρμόδιων δομών και υπηρεσιών του δημοσίου ώστε να εκπληρώνουν αποτελεσματικά το ρυθμιστικό, ελεγκτικό και ταυτόχρονα υποστηρικτικό ρόλο προς την επιχειρηματικότητα. Υποστήριξη των ΜμΕ μέσω του ΕΣΠΑ για τεχνολογικό εκσυγχρονισμό, βελτίωση της ποιότητας των προϊόντων, διεθνή δικτύωση, σύνδεση με την Έρευνα. Κίνητρα για επενδύσεις . Υποστήριξη της δημιουργίας νέων οικονομικών υποκειμένων (συνεταιρισμοί, αστικές εταιρείες, ΜΚΟ) ιδιαίτερα στον τομέα της Κοινωνικής Οικονομίας.\nδ) Οι πράσινες πολιτικές στον πυρήνα της ανάπτυξης νέου τύπου,\nΣυντονισμένη διαχείριση φυσικού περιβάλλοντος (προστατευόμενες περιοχές) σε συνδυασμό με τοπικά αναπτυξιακά μοντέλα.\nΚατάρτιση ενός ολοκληρωμένου εθνικού Χωροταξικού και επιμέρους Χωροταξικών με «ζωνοποίηση δραστηριοτήτων».\nΑναθεώρηση του προγράμματος ιδιωτικοποιήσεων. Αξιοποίηση και όχι εκποίηση δημόσιας περιουσίας. Αναπτυξιακές συμπράξεις δημόσιου και ιδιωτικού τομέα σε κρίσιμους τομείς (π.χ. λιμάνια, αεροδρόμια, αυτοκινητόδρομοι, ορυκτός πλούτος).\n?Δημιουργία δημόσιας αναπτυξιακής τράπεζας.\nΥΠΕΡΑΣΠΙΣΗ ΚΑΙ ΔΙΕΥΡΥΝΣΗ ΤΟΥ ΚΟΙΝΩΝΙΚΟΥ ΚΡΑΤΟΥΣ\nα) Αποκατάσταση των κατώτατων μισθών και επαναρύθμιση των εργασιακών σχέσεων\nΚατάργηση του Νόμου 4046/2012 και αποκατάσταση του ύψους των αμοιβών και του δικαιικού συστήματος των συλλογικών συμβάσεων εργασίας.\nΈλεγχος της νομιμότητας των συμβάσεων εργασίας και της καταβολής των δεδουλευμένων στους χώρους εργασίας.\nΚατάργηση του άρθρου 99 του Πτωχευτικού Κώδικα.\nβ) Δίκτυο κοινωνικής προστασίας\nΠροώθηση νομοθετικών ρυθμίσεων που υλοποιούν το δίχτυ κοινωνικής προστασίας ανέργων και φτωχών.\nΛήψη άμεσων μέτρων για τα άτομα που αντιμετωπίζουν προβλήματα επιβίωσης (σίτιση, στέγαση)\nΚαθιέρωση επιδόματος για τους φτωχούς, που αντιμετωπίζουν πρόβλημα επιβίωσης.\nΥποστήριξη των ανέργων με επιδόματα : Σταδιακή επαναφορά του επιδόματος ανεργίας στο προηγούμενο ύψος , επιμήκυνση του χρόνου επιδότησης κατά 50% του σημερινού, αύξηση του αριθμού ανέργων που λαμβάνει επίδομα ανεργίας με μείωση των απαιτούμενων προϋποθέσεων και καθιέρωση ενός ειδικού βοηθήματος ένταξης χωρίς προϋποθέσεις για όλους τους ανέργους συμπεριλαμβανομένων και των μικρομεσαίων που κλείνουν τις επιχειρήσεις τους και δεν έχουν εισοδήματα. Ανεύρεση νέων πόρων μέσα από μια μεταρρύθμιση του φορολογικού συστήματος, που θα μετακυλήσει σημερινές εισφορές υπέρ τρίτων, σε εισφορές υπέρ της ενίσχυσης των ανέργων.\nΕνεργητικές πολιτικές καταπολέμησης της φτώχειας και της ανεργίας. Αξιοποίηση των πόρων του ΕΣΠΑ χωρίς άλλη καθυστέρηση για την ανάπτυξη των ενεργητικών πολιτικών απασχόλησης όπως η κατάρτιση, η απόκτηση εργασιακής εμπειρίας, η κοινωφελής εργασία. Δημιουργία ενιαίου κέντρου στο πλαίσιο της κυβερνητικής δομής για το συντονισμό των δράσεων και λειτουργία ενός συμβούλιου κοινωνικής συνοχής με τη συμμετοχή εκπροσώπων των σημαντικότερων κοινωνικών φορέων.\nγ) Κατοχύρωση του κοινωνικού αγαθού της Υγείας\nΚατοχύρωση του κοινωνικού αγαθού της Υγείας, με άμεση αντιμετώπιση των χρηματοδοτικών προβλημάτων στα Νοσοκομεία και τον ΕΟΠΥΥ.\nΧρηματοδότηση του ΕΟΠΥΥ και εκπόνηση νέου σχεδίου που θα διασφαλίζει ότι δε θα στερούνται οι ασφαλισμένοι βασικά φάρμακα. Συντονισμός όλων των φορέων που εμπλέκονται στο χώρο της υγείας, για την από κοινού αντιμετώπιση των προβλημάτων με αίσθημα ευθύνης\nδ) Διασφάλιση της λειτουργίας της παιδείας και προώθηση αλλαγών\nΚατοχύρωση του κοινωνικού αγαθού της Εκπαίδευσης με άμεση αντιμετώπιση των χρηματοδοτικών προβλημάτων.\nΠροώθηση αλλαγών στο νόμο για τα ΑΕΙ στην κατεύθυνση που είχε καταθέσει και η ΠΟΣΔΕΠ. Διασφάλιση της χρηματοδότησης των πανεπιστημίων με την έγκριση των προϋπολογισμών για να σταθεί δυνατή η λειτουργία των ιδρυμάτων που βρίσκεται υπό απειλή για το διάστημα μετά τον Αύγουστο και ανάληψη των κατάλληλων νομοθετικών πρωτοβουλιών ώστε να υπάρχουν διοικήσεις από 1η Σεπτεμβρίου.\nΔημιουργία ενός ενιαίου χώρου εκπαίδευσης και έρευνας, που θα διακρίνεται από την αυτοτέλεια και την πολυτυπία του και θα αλληλεπιδρά με τον κοινωνικό και παραγωγικό ιστό.\nΑλλαγή του συστήματος εισαγωγής στην τριτοβάθμια εκπαίδευση. Καθιέρωση μικτού συστήματος εισαγωγής στο οποίο δεν θα υπάρχουν εξετάσεις για τις σχολές χαμηλής ζήτησης ενώ για τις σχολές υψηλής ζήτησης θα διεξάγονται εξετάσεις με θεματολογία από μια εθνική βάση θεμάτων στη διαμόρφωση της οποίας θα έχουν συμμετέχουν τα Πανεπιστήμια.\nΑναδόμηση εκ βάθρων της δευτεροβάθμιας επαγγελματικής εκπαίδευσης.\nδ) Αναβάθμιση του πολιτισμού\nΔιαμόρφωση ενός διαφανούς πλαισίου κατανομής δημοσίων πόρων.\nΕκσυγχρονισμός των θεσμών άσκησης πολιτιστικής πολιτικής με άξονα την ανταγωνιστικότητα αλλά και την υψηλή ποιότητα.\nΠροώθηση ενός μοντέλου που θα συνδυάζει την κρατική ενίσχυση με την ιδιωτική πρωτοβουλία και διατήρηση της «πολιτιστικής εξαίρεσης» με παραμονή ορισμένων τομέων αποκλειστικά στη σφαίρα των δημόσιων αγαθών.\nΛήψη μέτρων αποτελεσματικής φύλαξης των πολιτιστικών χώρων και της πολιτιστικής μας κληρονομιάς.\nΕνίσχυση των δράσεων για τον «πολιτισμό της καθημερινότητας και της αλληλεγγύης», με σταθερό μέτωπο απέναντι στον εθνικισμό και το νέο-ρατσισμό.\nΠαρεμβάσεις στον πολιτιστικό τομέα σε τοπικό επίπεδο στην κατεύθυνση μιας κοινωνικής και αλληλέγγυας «οικονομίας του πολιτισμού».\nΠροώθηση της ιδέας του Ενιαίου Ευρωπαϊκού Πολιτιστικού Φόρουμ.\nε) Ενίσχυση του ρόλου της νεολαίας\nΈναρξη εθνικού διαλόγου για μια νέα διαγενεακή συμφωνία με αντικείμενο τη συμμετοχή των νέων στο δημόσιο βίο, τις αλλαγές στο εκπαιδευτικό σύστημα και την ένταξη στην εργασιακή δραστηριότητα.\nΆμεσες βελτιώσεις σε θέματα που απασχολούν τη νεολαία με προτεραιότητα την αντιμετώπιση της ανεργίας και την απόκτηση εργασιακής εμπειρίας.\nAΠΟΔΕΣΜΕΥΣΗ ΑΠΟ ΤΟ ΜΝΗΜΟΝΙΟ – ΔΗΜΟΣΙΟΝΟΜΙΚΗ ΠΡΟΣΑΡΜΟΓΗ ΜΕ ΔΙΑΦΟΡΕΤΙΚΗ ΠΟΛΙΤΙΚΗ\nΗ πρόταση μας οικοδομείται στην απόρριψη κάθε μονομερούς ενέργειας καταγγελίας του μνημονίου, είτε αυτή προέρχεται από το εσωτερικό είτε από το εξωτερικό. Το ευρώ είναι αμετάκλητο κεκτημένο. Είναι απαραίτητη μια συμφωνία και κοινή δήλωση ότι η διαδικασία επαναδιαπραγμάτευσης θα γίνει χωρίς εκατέρωθεν μονομερείς ενέργειες και ότι εντάσσεται στο πλαίσιο του εξελισσόμενου διαλόγου για τον επαναπροσδιορισμό των ευρωπαϊκών πολιτικών αντιμετώπισης της κρίσης καθώς και την περαιτέρω θεσμική αναβάθμιση της ευρωπαϊκής ενοποίησης.\nΗ νέα κυβέρνηση πρέπει να παγώσει τις διαδικασίες λήψης νέων μέτρων και να εκκινήσει τη διαδικασία επαναδιαπραγμάτευσης με στόχο μια νέα συμφωνία που θα κάνει βιώσιμη οικονομικά και κοινωνικά τη διαδικασία δημοσιονομικής εξυγίανσης.\nΗ επαναδιαπραγμάτευση θα πρέπει να επικεντρωθεί σε έξι (6) ρυθμίσεις:\nΕπιμήκυνση του χρόνου δημοσιονομικής προσαρμογής. Πάγωμα των περικοπών του Ιουνίου σε μισθούς και συντάξεις. Αλλαγή των μέτρων εξοικονόμησης πόρων ύψους 14,5 δις για τη δημοσιονομική προσαρμογή 2012-2014 με απόδοση βαρύτητας στην καταπολέμηση της σπατάλης και της διαφθοράς και στην αντιμετώπιση της φοροδιαφυγής.\nΒελτίωση των όρων εξυπηρέτησης του χρέους.\nΚατάργηση του νόμου που μείωσε τους κατώτατους μισθούς και επαναρύθμιση των εργασιακών σχέσεων – επαναφορά της μετενέργειας, σε συνδυασμό με ένα διαφορετικό πρόγραμμα ενίσχυσης της ανταγωνιστικότητας\nΑλλαγή της πρόβλεψης για δέσμευση όλων των εσόδων στην εξυπηρέτηση του χρέους , ώστε να υπάρξουν δυνατότητες για κοινωνικές και αναπτυξιακές πολιτικές.\nΑναθεώρηση του προγράμματος ιδιωτικοποιήσεων, με στόχο την αξιοποίηση και όχι την εκποίηση του δημόσιου πλούτου , την αντικατάσταση της εισπρακτικής λογικής , τη σύνδεση της όλης διαδικασίας με την αλλαγή του οικονομικού μοντέλου και τη δημιουργία μιας νέας λειτουργικής σχέσης κράτους και ιδιωτικού τομέα.\nΕνίσχυση της ανάπτυξης με ωφέλεια για τους πολλούς, μέσα από ένα ειδικό πρόγραμμα ώστε να αντιμετωπιστεί η ύφεση και να δοθεί ώθηση στην οικονομική δραστηριότητα προς όφελος της δημιουργίας νέων θέσεων εργασίας αλλά και των δημόσιων οικονομικών\nΑναλυτικά για τις 2 πρώτες ρυθμίσεις:\nα) Χρονική επιμήκυνση έως και το 2017 για την επίτευξη του στόχου του μηδενικού ελλείμματος και αλλαγή του περιεχομένου της δημοσιονομικής πολιτικής.\nΑλλαγή της δημοσιονομικής πολιτικής και επίτευξη του στόχου μηδενικού ελλείμματος με διαφορετικά μέτρα ισοδύναμου αποτελέσματος. Στο ενδιάμεσο διάστημα οι δημόσιες επενδύσεις εξαιρούνται από τον ετήσιο υπολογισμό του πρωτογενούς ελλείμματος.\nΠερικοπές των δημοσίων δαπανών με στόχο μείωση 4 δις μέσω μείωσης των στρατιωτικών δαπανών, του κόστους της νοσοκομειακής - φαρμακευτικής δαπάνης, της καταπολέμηση της σπατάλης και της ανορθολογικής διαχείρισης πόρων.\nΣυγκεκριμένα συνοδευτικά νομοθετικά και οργανωσιακά μέτρα :\ni) Για τα έσοδα\n?Ριζική προοδευτική φορολογική μεταρρύθμιση με λιγότερους φόρους για τους πολλούς, επιστροφές φόρου στους αδύναμους, περισσότερους φόρους από τους οικονομικά ισχυρούς και τους έως σήμερα φοροδιαφεύγοντες. Διατήρηση των συντελεστών φορολόγησης επιχειρήσεων στα σημερινά επίπεδα. Ένταξη όλων των επαγγελματικών ομάδων που φοροδιαφεύγουν σε καθεστώς αντικειμενικών κριτηρίων. Αύξηση του ετήσιου αφορολόγητου ποσού με παράλληλη αύξηση της φορολόγησης για υψηλά εισοδήματα. Επιβολή σταθερού τέλους ακίνητης περιουσίας συμβατού με τους οικογενειακούς προϋπολογισμούς και με απαλλαγή 1ης κατοικία έως 120τμ. Φορολόγηση της ακίνητης περιουσίας της εκκλησίας και των μοναστηριών.\nΠάταξη φοροκλοπής με ειδικά συστήματα παρακολούθησης της καταβολής του ΦΠΑ. Καταπολέμηση της φοροδιαφυγής. Καθολική εφαρμογή «πόθεν έσχες». Άμεση σύνταξη περιουσιολόγιου. Άρση του τραπεζικού και εμπορικού απορρήτου και συνδυαστική εξέταση τεκμηρίων διαβίωσης με τα δηλωθέντα εισοδήματα. Ηλεκτρονική διασύνδεση των εφοριών με όλους τους εμπλεκομένους φορείς.\nΝομοθετικές και διοικητικές αλλαγές ώστε μετά τον όποιο καταλογισμό να καθίσταται δυνατή η είσπραξη φόρων και προστίμων.\n?Αναδιοργάνωση των φοροεισπρακτικών και ελεγκτικών μηχανισμών. Θέσπιση θέσης "Ειδικού Γραμματέα", με ευθύνη τη λειτουργία των φοροελεγκτικών υπηρεσιών. Θεσμοθέτηση της πλήρους και καθολικής "ηλεκτρονικής εφορίας" και της φοροκάρτας. Έμπρακτη αντιμετώπιση της φοροδιαφυγής.\nΕντοπισμός, με την ευρωπαϊκή συνδρομή, καταθέσεων και περιουσιακών στοιχείων που βρίσκονται στο εξωτερικό και αποτελούν προϊόντα φοροδιαφυγής και επιβολή της αναλογούσας φορολόγησης.\nΜέτρα για την καταπολέμηση της εισφοροδιαφυγής/εισφοροκλοπής.\nii) Για τις δαπάνες\nΜείωση των δαπανών με την καταπολέμηση της σπατάλης και της διαφθοράς . Διασφάλιση της δημοσιονομικής διαφάνειας . Καθιέρωση του Προϋπολογισμού απόδοσης. Ορισμός ετήσιου στόχου για μείωση των δαπανών κατά 7% για τα 3 επόμενα έτη. Εξέταση από μηδενική βάση της σκοπιμότητας και του μεγέθους κάθε δαπάνης του κρατικού προϋπολογισμού.\n?Δημιουργία Εθνικού Συστήματος Ηλεκτρονικών Δημόσιων Προμηθειών (ΕΣΔΗΠ) έως το τέλος του 2012 και νομοθετική υποχρέωση για χρήση των μειοδοτικών διαγωνισμών πλην αιτιολογημένων εξαιρέσεων.\nΣταδιακή μείωση του αριθμού των δημόσιων υπαλλήλων, μέσα από το πάγωμα των προσλήψεων μέχρι το 2017, με εξαιρέσεις μόνο για ειδικούς λόγους και μετά από σύμφωνη γνώμη των 3/5 της Βουλής.\nΕξυγίανση όλων των επιχειρήσεων που είναι υπό δημόσιο έλεγχο (κατάργηση προνομίων, έλεγχος προμηθειών, αποκατάσταση αξιοκρατίας και διαφάνειας).\nΜείωση δαπανών μετακινήσεων και ενοικίων και λειτουργικών εξόδων.\nΓενίκευση των ηλεκτρονικών ελέγχων και της ταυτοποίησης δικαιούχων συντάξεων και επιδομάτων ώστε να εξαλειφθεί ο παράνομος προσπορισμός και υπεξαίρεση.\nΚαθιέρωση σε όλο το δημόσιο συνετής και βέλτιστης διαχείρισης των πόρων.\nΑναστολή κάθε τρέχουσας παραγγελίας νέων οπλικών συστημάτων μέχρις ότου μπει η χώρα σε τροχιά οικονομικής ανάπτυξης.\nβ) Διεκδικήσεις για την ελάφρυνση της δανειακής επιβάρυνσης\n?Βελτίωση των όρων εξυπηρέτησης των δανείων με περίοδο χάριτος, χρονική επιμήκυνση αποπληρωμής και μείωση επιτοκίων.\n?Απευθείας δανειοδότηση του κράτους από την ΕΚΤ χωρίς ενδιάμεσο ρόλο των τραπεζών.\n?Συμμετοχή του επίσημου τομέα (κράτη και ΕΚΤ) στην περικοπή του χρέους.\nΜήπως λοιπόν σύντροφοι έχουμε παρεκκλίνει πολύ από το πρόγραμμα μας , μήπως πρέπει να ξαναβρούμε το αριστερό παρελθόν μας που την κοινωνία την θέλει όρθια..... πια κατάσταση προσπαθούμε να αναστρέψουμε και προς πια κατεύθυνση.......\nΤο στοίχημα των συνεργασιών χάνετε στην Ελλάδα και εμείς είμαστε το βαρίδι που τελικά το βουλιάζουμε πιο πολύ .\nΔεν είναι αργά να βάλουμε τοις κόκκινες γραμμές μας και να παλέψουμε για την Ελλάδα με την κοινωνία όρθια και κοιτάζοντας με περηφάνια το λαό στα μάτια για την νέα εποχή που θα μπορούσε να ανατείλει .\nΑναρτήθηκε από Politis in action στις 11:17 μ.μ.


Διαμερίσματα Μόναχο. Δωμάτιο στη Μόναχο – διαμερίσματα στη Μόναχο.\nΜόναχο διαμερίσματα have a 8,1 out of 10 point rating based on 33 opinions.\nΝοικιάστε διαμέρισμα για διακοπές στη Μόναχο. Μείνετε στη Μόναχο σε δωμάτιο αντί σε ένα ξενοδοχείο στη Μόναχο.\nIvana, Δημοκρατία της Τσεχίας


25 Αυγ Η Μαρία Ναυπλιώτου μίλησε στη Μιράντα Σμουλιώτη\nΗ αγαπημένη ηθοποιός Μαρία Ναυπλιώτου με την αφορμή της παράστασης "Ηλέκτρα" του Σοφοκλή από το Εθνικό Θέατρο την οποία θα δούμε στο θέατρο Δάσους στις 28/8 μίλησε στην Μιράντα Σμουλιώτη. .\n24 Ιουλ Ο Δημήτρης Πιατάς στο "Πρωινό στο Κοσμοράδιο"\nΟ Δημήτρης Πιατάς μίλησε στο «Πρωινό στο Κοσμοράδιο» την Μιράντα, τον Γιώργο και τονΜάνο για την παράσταση «ΒΑΤΡΑΧΟΙ» του Αριστοφάνη, 26 και 27 Ιουλίου Θέατρο Δάσους. Ακούστε τη συνέντευξη:\n16 Ιουλ Η Άννα Βίσση στο "Πρωινό στο Κοσμοράδιο"\nΗ Άννα Βίσση με αφορμή την συναυλία της στο θέατρο Δάσους (23/7) ήρθε στο στούντιο του Κοσμοράδιο 95,1 για ένα καφέ με κουβέντα με τον Γιώργο Τσεσμετζή και τον Μάνο Βολάνη. Τι της έρχεται στο μυαλό μόλις ακούει τη λέξη "Θεσσαλονίκη"; Τι θα ακούσουμε στο τριπλό Live cd της; Ετοιμάζει καινούργια τραγούδια; Ακούστε τη συνέντευξη για να μάθετε αυτά και πολλά ακόμα!\n06 Ιουλ H Δέσποινα Βανδή στο "Πρωινό στο Κοσμοράδιο"\nH Δέσποινα Βανδή μίλησε στο «Πρωινό στο Κοσμοράδιο» την Μιράντα Σμουλιώτη και τον Γιώργο Τσεσμετζή για το μιούζικαλ "ΜΑΜΜΑ ΜΙΑ" στο Θέατρο Γης και για τα σχέδια της.\n30 Ιουν H Μπέσυ Μάλφα στο "Πρωινό στο Κοσμοράδιο"\nH Μπέσυ Μάλφα μίλησε στο «Πρωινό στο Κοσμοράδιο» την Μιράντα, τον Γιώργο και τον Μάνο για την παράσταση «Άγρια Δύση», στο Θέατρο Κήπου στις 3 και 4/7. Ακούστε τη συνέντευξη:\n19 Ιουν O Γιάννης Βογιατζής μίλησε στο Κοσμοράδιο 95,1\nO Γιάννης Βογιατζής μίλησε στην Μιράντα Σμουλιώτη με αφορμή παράσταση "Γοργόνες και Μάγκες" που έρχεται στη Θεσσαλονίκη 21-23/6 στο Θέατρο Δάσους! Με την υποστήριξη του Κοσμοράδιο 95,1 Ακούστε την συνέντευξη παρακάτω:\n14 Ιουν Η Μαρία Κορινθίου μίλησε στο Κοσμοράδιο 95,1\nΗ Μαρία Κορινθίου μίλησε στο "Πρωινό στο Κοσμοράδιο 95,1" με τον Μάνο, την Μιράντα και τον Γιώργο για την παράσταση "Γοργόνες και Μάγκες" που έρχεται στη Θεσσαλονίκη 21-23/6 στο Θέατρο Δάσους! Με την υποστήριξη του Κοσμοράδιο 95,1 Ακούστε την συνέντευξη παρακάτω:


Αυτό είναι το μυστικό της Τζένιφερ Άνιστον για νεανικό δέρμα / Celebrities / Woman TOC\nΑυτό είναι το μυστικό της Τζένιφερ Άνιστον για νεανικό δέρμα\nΝα τι κάνει η Τζένιφερ Άνιστον και έχει νεανικό δέρμα. Μόλις το μάθαμε και σας το αποκαλύπτουμε.\nΗ Τζένιφερ Άνιστον είναι χωρίς αμφιβολία μια από τις ομορφότερες γυναίκες στον πλανήτη.\nΑυτό δεν το πιστεύουμε μόνο εμείς -ναι, κάποιοι θα μπορούσαν να μας πουν υπερβολικούς, αλλά είναι και Ελληνίδα και της έχουμε μεγαλύτερη συμπάθεια- αλλά και όσοι της έχουν απονείμει τον τίτλο αυτό πολλές φορές.\nΣε πρόσφατη συνέντευξή της η σταρ του Χόλιγουντ αποκάλυψε το μυστικό της για νεανικό δέρμα. Ποιο είναι αυτό; Μα φυσικά το αντηλιακό.\n«Μεγαλώνοντας δεν ήμουν καλή με το αντηλιακό και το έχω μετανιώσει πικρά», δήλωσε και κατόπιν πρόσθεσε πως φοράει καθημερινά μία κρέμα με υψηλό δείκτη SPF και αποφεύγει να κάθεται κάτω από τον ήλιο τις ώρες που καίει.\nΝαι, αυτές οι δυο συνήθειές της έκαναν το δέρμα της να μοιάζει πιο νεανικό.\nΘα συμφωνήσουμε απόλυτα μαζί της και θα σας συμβουλεύσουμε να φοράτε πάντα αντηλιακό, όχι μόνο το καλοκαίρι, αλλά και το χειμώνα.\nΤα αντηλιακά που χρησιμοποιεί η ομάδα του Woman TOC Το σαμπουάν για άλογα βοηθάει τα μαλλιά να μακρύνουν Αν δεν είναι έγκυος, τότε γιατί κρύβει την κοιλιά της;\nΠώς αντέδρασε όταν έμαθε για τη νέα σύντροφο του Brad;Μιλάει για τη σχέση της με τη μητέρα της, Γκρέις ΚέλιΗ Λετίσια σπρώχνει την κόρη της προς τη γιαγιά τηςΤο πιο ακραίο που της είχε ζητήσει ο Yves Saint LaurentΗ εμμονική σχέση του αδελφού της με τον Gainsbourg\n14χρονη πιο καλοντυμένη στο πάρτι των Dolce & Gabbana Η Κριστίνα Αγκιλέρα χωρίς εξτένσιον και μέικ απ 6 αναπάντητα ερωτήματα για τη ζωή τους


"Madrugada" ένα μουσικό φαινόμενο επί σκηνής - Street Radio\n“Madrugada” ένα μουσικό φαινόμενο επί σκηνής\nΈνα μουσικό συγκρότημα από τη Νορβηγία, με όνομα από την Ισπανία και την Πορτογαλία, με στίχους αγγλικούς, που αποθεώνεται στην Ελλάδα. Αυτοί είναι οι Madrugada, ένα «μουσικό φαινόμενο» για τα συναυλιακά δρώμενα του μικρού, αλλά ενίοτε με γούστο, ελληνικού κοινού!\nΑπόδειξη οι 3 συνολικά sold out εμφανίσεις τους σε Θεσσαλονίκη και Αθήνα. Η ιδέα της επανασύστασης της μπάντας, δημιούργησε φρενίτιδα! Στη Θες/κη 2 φορές άλλαξε ο χώρος διεξαγωγής για να χωρέσουν όλοι. Στην Αθήνα προστέθηκε και 2η ημέρα!\n20 χρόνια μετά την «αυγή» τους, όταν και κυκλοφόρησε ο πρώτος δίσκος “industrial silence”, 10 χρόνια μετά την απρόσμενη διάλυση τους, ένα όνειρο, μια επιθυμία πήρε σάρκα και οστά. Και αυτό το συναίσθημα ήταν διάχυτο παντού..! 1μιση ώρα πριν, και η ουρά έξω από τις πόρτες ξεπερνούσε το 1 χιλιόμετρο. Και το περίεργο είναι, πως ενώ θα περίμενες να δεις 35ρηδες και πάνω, (τα χρόνια περνούν γαρ!), μπορούσες να διακρίνεις νέα παιδιά! Άγουρα πρόσωπα γεμάτα ανυπομονησία και ζωντάνια δίπλα στις παλιές καραβάνες, που κάποτε εκεί κοντά στο Millennium ερωτεύτηκαν, έκλαψαν, ταξίδεψαν ονειρεύτηκαν! Και όμως, ο Sivert Hoyem και η υπόλοιπη παρέα των Βίκινγκς, τα κατάφεραν πολύ καλά.\nΣτις 8μιση, η συναυλία άνοιξε με τον Luke Elliott, που παρουσίασε τις δημιουργίες του, και άφησε θετικότατες εντυπώσεις. Ακριβώς στις 10 παρά τέταρτο, τα φώτα έσβησαν και το πάρτι των κρυμμένων ευαισθησιών, των συναισθημάτων και των αναμνήσεων από το παρελθόν αλλά και το μέλλον, μόλις ξεκίνησε. “Madrugada and Greece, it’s kind of a love affair..” ψέλλισε ο Σίβερτ. Το εναρκτήριο “Vocal” ηλέκτρισε τον χώρο, σε μια ροκ ατμόσφαιρα βγαλμένη από τις καλύτερες σκηνές του Πάνου Κοκκινόπουλου, αλλά με τον σικ τρόπο που μόνο ο Σίβερτ ξέρει ενστικτωδώς να προσφέρει. Παρά τα μικρά ηχητικά προβλήματα της αρχής, ο εντυπωσιακός φωτισμός, και η χαρακτηριστική του φωνή άγγιξε τις χορδές των άρρητων συναισθημάτων μας. Και έπειτα, το “Belladonna”, το “Higher”, το “Shine”. Όλα γνώριμα. Όλα ίδια. Όπως τότε, στο «Ρόδον» το 2000. Highlight το “Strange Colour Blue” όπου στο σκότος ο Hoyem τραγουδούσε φωτίζοντας το κοινό με έναν μεγάλο φακό.\n«Είναι τιμή μας, μα και προνόμιο να παίζουμε για εσάς Έλληνες!» Με αυτή τη φράση, έκλεισε το πρώτο μέρος μιας απερίγραπτης εμφάνισης. Και έπειτα, το encore, ίσως με τη μεγαλύτερη διάρκεια σε ξένη συναυλία στη χώρα μας. Μελωδίες γνώριμες από τους υπόλοιπους δίσκους, με ενδιάμεσες ιστορίες για το πώς γράφτηκαν, και όρεξη ώστε η συναυλία αυτή να μείνει χαραγμένη και στο ίδιο το γκρουπ. Στο “Hands Up I Love You” 10 χιλιάδες άνθρωποι χειροκροτούσαν ρυθμικά εκφράζοντας την αγάπη τους, στο “Majesty”, αρένα αλλά και εξέδρες (σπάνιο και αυτό), να τραγουδούν ρυθμικά όρθιοι και εκστασιασμένοι. Και φυσικά, το πάρτι έκλεισε με κομφετί, καπνούς, και τον Sivert ανάμεσα στο κοινό, να βγάζει από όλους μας το παιδί που κρύβεται μέσα μας: “The kids are on high street”.\nΚαι για το τέλος, το “Valley of Deception”, για να επιβεβαιώσει το κοινό μυστικό όλων όσων ακούγαμε Madrugada, αλλά και όσων τους έμαθαν ακόμα και σήμερα: Μια «εξαπάτηση» εικόνων, μελωδιών, αισθήσεων. Και είναι πολύ ωραίο να βιώνεις την εξαπάτηση ανάμεσα σε κόσμο διαφορετικό μα τόσο ίδιο.. Την παρέα των 20ρηδων να ταυτίζονται με το ρυθμό, τους 40ρηδες να θυμούνται και να δακρύζουν, τα κορίτσια να φιλούν με πάθος τα αγόρια, και τους μοναχικούς να ανάβουν το τσιγάρο ρουφώντας κάθε μουσική ανάμνηση.. Ωραίος κόσμος διάολε!\nΜία 2ωρη και πλέον συναυλία που πέρασε σαν μια στιγμή. Ένας νωχελικός και καταθλιπτικός ήχος, που όμως μας άφησε ένα άπλετο χαμόγελο. Αυτοί είναι οι Madrugada. Ένας σύγχρονος ποιητής των ανέκφραστων συναισθημάτων και η παρέα του από τη μακρινή Νορβηγία, που μας φώναξαν πως είναι ακόμα εδώ, και ένα κοινό που χάρισε άπλετα την αλήθεια του σε έναν κλειστό χώρο χιλιάδων θεατών. Δεν ξέρουμε τι μας επιφυλάσσουν στο μέλλον, αλλά ελπίζουμε να τους ξαναδούμε…\nΗ έκπληξη ήρθε τα μεσάνυχτα, βγαίνοντας έξω, στον υγρό αέρα του Παλαιού Φαλήρου, εκεί που αυθόρμητα ένιωθες μία περίεργη ησυχία. Ήταν η «βιομηχανική ησυχία» της πόλης. (“Industrial Silence”).\nAυτό ακριβώς που ενέπνευσε 25 χρόνια πριν, τη σύσταση και την «αυγή» των Madrugada, ένα υγρό βράδυ στο μακρινό Oslo…\nMadrugada-Industrial silence (full album playlist): https://youtu.be/K0D1iAQqZtg\nSETLIST: 1.Vocal 2. Belladonna 3. Higher 4. Sirens 5.Shine 6. This Old House 7. Strange Colour Blue 8. Salt 9. Norwegian Hammerworks Corp. 10. Beautyproof 11. Quite Emotional 12.Terraplane 13.Electric\nEncore: 14. Black Mambo 15. Hands Up – I Love You 16. Only When You’re Gone 17. Honey Bee 18.What’s on Your Mind? 19. Majesty 20. The Kids Are on High Street 21.Valley of Deception\nΦωτογραφίες από τη συναυλία στο Instagram του StreetRadio: https://www.instagram.com/p/Bv_REMhHsrT/?utm_source=ig_share_sheet&igshid=10s18mhxgf1z6\nΕπιμέλεια κειμένου: Σπύρος Κουλουμπής\nO Σπύρος Κουλουμπής βαδίζει σε «Μουσικά Μονοπάτια» στο www.streetradio.gr κάθε Πέμπτη μεσάνυχτα 00:00-02:00


ΟΦΗ-ΠΑΟΚ: Δύσκολο τεστ στην Κρήτη για τον Δικέφαλο | ThessNews\nΑΘΛΗΤΙΚΑ 17.1.2021 | 09:40\nΟι στόχοι τους είναι διαφορετικοί, η πορεία τους όμως κοινή. Καθώς έχοντας από μια νίκη στα τέσσερα τελευταία τους ο καθένας, ο ΟΦΗ και ο ΠΑΟΚ βρίσκονται πιο πίσω από τις προσδοκίες τους, για τουλάχιστον ανάλογη πορεία με την περσινή σεζόν.\nΠήρε την ισοπαλία από τον Ατρόμητο, μετά τη νίκη του επί της Λαμίας, και τώρα απέχει δύο βαθμούς και δύο θέσεις από την εξάδα.\nΤο 0-0 με τον Ατρόμητο ήταν η πρώτη ισοπαλία μετά από εννέα παιχνίδια, όπου μετρούσε τέσσερις νίκες και πέντε ήττες. Είχε τρεις ισοπαλίες στα έξι πρώτα.\nΜε τέσσερις νίκες στα οκτώ τελευταία χτυπάει την πόρτα της εξάδας, καθώς έχει μαζέψει 13 βαθμούς, ενώ είχε μόλις έξι βαθμούς από τα πρώτα οκτώ.\nΟ Γιώργος Σίμος διανύει τη δεύτερη σεζόν του στην ομάδα, αφού είχε αναλάβει το καλοκαίρι του 2019.\nΝίκησε στο πρώτο εντός έδρας παιχνίδι του για το 2021, 2-0 τη Λαμία. Ωστόσο είχε χάσει τα δύο προηγούμενα από Απόλλωνα και Άρη.\nΗ νίκη επί της Λαμίας ήταν η δεύτερη μόλις εντός έδρας για τον ΟΦΗ, με την άλλη να είναι με τον ΠΑΣ.\nΚέρδισε δηλαδή τα δύο από τα τέσσερα τελευταία, αφού δεν είχε νίκη στα τέσσερα πρώτα της σεζόν. Συνολικά δεν είχε νίκη στα εννέα προηγούμενα πριν νικήσει τον ΠΑΣ Γιάννινα.\nΟ ΟΦΗ κράτησε το «μηδέν» με τη Λαμία για πρώτη φορά στη σεζόν, αφού μάλιστα είχε δεχτεί γκολ και στα δέκα προηγούμενα της έδρας του.\nΠέρσι στηρίχθηκε κυρίως στην έδρα του, φέτος όμως έχει μαζέψει εννέα βαθμούς, ένα λιγότερο από τους δέκα που έχει εκτός έδρας!\nΕίχε την ευκαιρία να πλησιάσει τον Ολυμπιακό αφού προηγήθηκε στο μεταξύ τους παιχνίδι την περασμένη Τετάρτη, αλλά ισοφαρίστηκε και έτσι έπεσε στην τέταρτη θέση, μένοντας δέκα βαθμούς από τον Ολυμπιακό.\nΉταν πέντε βαθμούς πίσω την πρωτοχρονιά, αλλά κέρδισε μόνο ένα από τα τέσσερα παιχνίδια του 2021.\nΑπό τότε που ανέλαβε ο Πάμπλο Γκαρσία, ο ΠΑΟΚ κέρδισε τα πέντε πρώτα παιχνίδια του και στη συνέχεια έκανε δύο νίκες στα έξι που ακολούθησαν.\nΈχει δεχτεί γκολ και στα έξι τελευταία παιχνίδια του.\nΓενικότερα έχει κρατήσει μόλις δύο φορές το «μηδέν» στα 13 τελευταία, ενώ στην αρχή του πρωταθλήματος το είχε κάνει σε τρία από τα τέσσερα πρώτα.\nΈχει δεχτεί οκτώ γκολ στα έξι τελευταία παιχνίδια, ενώ είχε δεχτεί πέντε στα 10 πρώτα.\nΔεν έκανε ήττα στα 10 πρώτα στο πρωτάθλημα, αλλά έχει χάσει τα δύο από τα έξι τελευταία. Όπως και πέρσι έκανε την πρώτη του ήττα από τον Άρη.\nΟ ΠΑΟΚ έκανε τις πρώτες δύο ήττες του στα τρία τελευταία εκτός έδρας παιχνίδια, ενώ δεν κέρδισε κανένα από αυτά. Έχασε από Άρη και Ατρόμητο, έχοντας ανάμεσα την ισοπαλία με την ΑΕΛ.\nΑμέσως πριν είχε τρεις σερί νίκες, όλες μέσα το Νοέμβρη. Μέχρι να χάσει από τον Άρη και ήταν 12 αγώνες χωρίς ήττα!\nΣε έδρα ομάδας της περιφέρειας έχει να χάσει από τις 4 Μαρτίου 2018, 3-2 στην Τρίπολη τότε από τον Αστέρα. Το γκολ του Βιεϊρίνια στο τέλος του αγώνα στη Λάρισα κράτησε αυτό το αήττητο.\nΟι πρώτοι σε συμμετοχές: Τζόλης και Α. Ζίβκοβιτς 25, Σφιντέρσκι και Σβαμπ 24.\n(18’ σουτ Νέιρα, 43’ σουτ Φιγκεϊρέδο – 5’ σουτ Μπίσεσβαρ, 76’ φάουλ Μιχαηλίδης. Στο 59’ 2η κίτρινη Κουτρουμπής του ΟΦΗ. Στο 81’ 2ηκίτρινη Εσίτι του ΠΑΟΚ)


Κλείστε ένα Test Drive - Honda Cars\nΟι εικόνες λένε μόνο τη μισή ιστορία. Πάρτε το τιμόνι και δοκιμάστε ένα μοντέλο της Honda . Μπορείτε να χρησιμοποιήσετε αυτήν τη διαδικασία για να υποβάλετε το αίτημα σας ή να καλέσετε τον αντιπρόσωπο της Honda απευθείας.\nΒήμα 1 - Διαλέξτε Μοντέλο\nΔιαλέξτε το μοντέλο Honda που επιθυμείτε να οδηγήσετε. Στη συνέχεια, θα βρούμε έναν επίσημο έμπορο για να έρθετε σε επικοινωνία και να κλείσετε ραντεβού για Test Drive.\nαπό 23.750 €\nΗ επόμενη γενιά Civic διαθέτει δυναμικό χαρακτήρα και ένα ισχυρό υβριδικό σύστημα κίνησης\nΤο κορυφαίο SUV με προηγμένη τεχνολογία και ανανεωμένη σχεδίαση


Τμήμα Μηχανικών Βιοϊατρικής, Πανεπιστήμιο Δυτικής Αττικής - Ιωάννης Κανδαράκης\nΚαθηγητής στο τμήμα Μηχανικών Βιοϊατρικής Τεχνολογίας (ΜΒΙΤ) ΤΕ του ΤΕΙ Αθήνας, Εργαστήριο Ακτινοφυσικής, Τεχνολογίας Υλικών και Βιοϊατρικής Απεικόνισης-ΑΚΤΥΒΑ (Ιοντίζουσες και Μη Ιοντίζουσες Ακτινοβολίες, Απεικονιστικά Συστήματα).\nΤόπος και έτος γέννησης: Αθήνα 1953.\nΣπουδές: (α) Βασικό πτυχίο Φυσικής (Πανεπιστήμιο Πάτρας), (β) Μεταπτυχιακό (DEA) και (γ) Διδακτορικό (Doctorat) στην Ιατρική Ακτινολογική Φυσική (Πανεπιστήμιο Paul Sabatier Τουλούζης, Γαλλία).\nΔιδακτικό έργο: (α) Προπτυχιακά προγράμματα στο ΤΕΙ Αθήνας και σε άλλα Ανώτατα Εκπαιδευτικά Ιδρύματα (Πανεπιστήμιο Κρήτης, Στρατιωτική Σχολή «Ευελπιδων», Πανεπιστήμιο Θεσσαλίας) (β) Μεταπτυχιακά Προγράμματα: (i) Ιατρικής Φυσικής (συνεργασία με Πανεπιστήμιο Πάτρας), (ii) Πληροφορικής στην Ιατρική και τη Βιολογία (συνεργασία Τμήματος με Πανεπιστήμιο Αθήνας, ΙΙΒΕΑΑ, ΕΚΕΦΕ «Δημόκριτος»), (iii) Βιοϊατρικής Τεχνολογίας (συνεργασία με Πανεπιστήμιο Πάτρας ), (iv) «Προηγμένα συστήματα και μέθοδοι στη Βιοϊατρική Τεχνολογία» (Τμήμα Μηχ. ΒΙΤ). // Μέλος τριμελών επιτροπών παρακολούθησης διδακτορικών (15) και μεταπτυχιακών εργασιών, μέλος εξεταστικών επιτροπών ΙΚΥ και γνωμοδότηση-εποπτεία μεταπτυχιακών και διδακτορικών υποτρόφων εξωτερικού.\nΕρευνητικό έργο και πεδία ερευνητικής δραστηριότητας: (α) Μελέτη φωσφόρων-σπινθηριστών για χρήση σε ανιχνευτές ακτινοβολίας Ακτινοδιαγνωστικής και Πυρηνικής Ιατρικής (πειραματική διερεύνηση, προσομοίωση με αναλυτικά θεωρητικά μοντέλα και μεθόδους Μόντε Κάρλο), (β) Μεθοδολογία αξιολόγησης απεικονιστικών συστημάτων (πειραματική και θεωρητική διερεύνηση παραμέτρων εικόνας), (γ) Εφαρμογές μη-ιοντιζουσών ακτινοβολιών (Υπερηχογραφία, Μαγνητικός Συντονισμός). // Ερευνητικές επιστημονικές δημοσιεύσεις: (α) σε διεθνή επιστημονικά περιοδικά με κριτές:120, (β) σε διεθνή περιοδικά μετά κρίση εργασιών συνεδρίων: 30, (β) σε Πρακτικά διεθνών επιστημονικών συνεδρίων (114), (γ) σε εθνικά περιοδικά και συνέδρια, (δ) ετεροαναφορές (600). // Κριτής σε διεθνή επιστημονικά περιοδικά (21) πρόεδρος ή/και μέλος οργανωτικών ή επιστημονικών επιτροπών και συντονιστής συνεδριάσεων σε διεθνή συνέδρια (23). // Υπεύθυνος ή/και συμμετέχων σε επιδοτούμενα ερευνητικά προγράμματα (17). // Υπεύθυνος προγραμμάτων μεταδιδακτορικής έρευνας ΙΚΥ.//Αξιολογητής ερευνητικών προγραμμάτων.\nΣυγγραφικό έργο: (α) Βιβλία (3), (β) Διδακτικές Σημειώσεις (7) και (γ) ενημερωτικά άρθρα σε θέματα Ιατρικής Φυσικής και Βιοϊατρικής Τεχνολογίας.\nΔιοικητικές θέσεις: Πρόεδρος Τμήματος Μηχ. ΒΙΤ, Διευθυντής εργαστηρίου Ακτινοφυσικής, Τεχνολογίας Υλικών και Βιοϊατρικής Απεικόνισης-ΑΚΤΥΒΑ, μέλος Συμβουλίου Τμήματος, υπεύθυνος τομέα, εκλεκτορικά σώματα, διάφορες επιτροπές ΤΕΙ Αθήνας κλπ.\nΠρακτική-επαγγελματική δραστηριότητα: Γεν. Νοσοκομείο Αεροπορίας, «Αρεταίειο», Πανεπιστημιακό Νοσοκομείο Κρήτης-Ηράκλειο.


Φωτόδεντρο: "Φλώρα ή Λάβρα" του Α.Παπαδιαμάντη σε παράλληλη ανάγνωση με το "'Ονειρο στο κύμα"\n"Φλώρα ή Λάβρα" του Α.Παπαδιαμάντη σε παράλληλη ανάγνωση με το "'Ονειρο στο κύμα"\nΤο διήγημα «Φλώρα ή Λάβρα» είναι από τα όψιμα διηγήματα που ήρθαν στο φως μετά το θάνατο του Α.Παπαδιαμάντη και δημοσιεύτηκε στην εφημερίδα Ελεύθερον Βήμα το 1925.\nΟ Παπαδιαμάντης, σε μεγάλη ηλικία πια, κοντά στη δύση της ζωής του κάνει περίπατο, κατά το σούρουπο, στη Μεγάλη Αμμουδιά, στον γενέθλιο τόπο και ουσιαστικά σ΄αυτόν τον περίπατο αποχαιρετά τον τόπο του που τόσο αγάπησε. Με πίκρα και νοσταλγία θυμάται τα περασμένα βράδια, αυτά της νιότης του , όταν αγαπούσε τόσο να τριγυρνά σ΄αυτή την ακρογιαλιά .Όλα τώρα πια έχουν αλλάξει…\nΞαφνικά , μέσα από τα ερείπια αγροτικής κατοικίας, εμφανίστηκε μία γυναίκα μεγάλης ηλικίας, μια «γραία». Μία από τις αμέτρητες γραίες του Παπαδιαμάντη, πάμπτωχη και παντέρημη, για να κάνει βαθύτερη την πληγή από τη νοσταλγία της νεότητας..\nΩ πόσον μακρά, ατελείωτη αυτή η αμμουδιά! Όταν αναλογίζομαι την πορείαν μου, φευ, ας ειπώ την σταδιοδρομίαν μου, εις την ζωήν, πάντοτε τήν αμμουδιάν αυτήν ενθυμούμαι.\nΠερπατούσα την άμμον-άμμον, θερινήν πρωίαν, προς τας δυσμάς, εκεί όπου είναι σκιαί ακόμη. Ώ, τί αύρα δροσερά! Εβουτούσα με τούς πόδας, αργοπορούσα, εσκόνταφτα εις την άμμον την μαλακήν. Πότε εις την υγράν, λεπτήν άμμον, — ώ,- τί δροσιά! ώ, τί γλύκα! εκεί όπου παίζει με τας συχνάς εφόδους τό κύμα, παιδίον του γαλανού πόντου νήπιον, χαϊδεμένον της θαλάσσης μωρόν — παίζει το τόμολο ή το σκλαβάκι — Να, τώρα θα σε πιάσω! Να, σ’ έπιασα! Έβρεχε μόλις τούς πόδας σου, κι έφευγε. Δεν ήτο ικανόν να σε πιάση, να σε σύρη ,εις τα άντρα της Γοργόνος, να σε λικνίση και σε αποκοιμίση μαλακά, να σε παραπέμψη μα- γευμένον εις τα αιώνια βασίλεια της Αμφιτρίτης. ’Ώ, ποια θαλασσία αηδών, ψυχή πολύπαθης και πολύτροπος, ακούεται να κελαηδή εκεί εις τα βάθη του πόντου! (…)\nΠότε ανέβαινα εις την άνω γραμμήν της αμμουδιάς, εις το ακρινόν στρώμα. Εκεί, πέραν και πέραν, εις όλον το μήκος της παραθαλασσίας, φραγμοί από βάτους, και θάμνους ακανθοφόρους και αιγοκλήματα, εδώ κι εκεί δίοδοι, όχι αναίμακτοι, εν μέσω των ακανθών, και έσωθεν άμπελοι, χύνουσαι άρωμα μέθης με το ηδυπαθές φύλλωμά των, και σπαρτά ωχρά και ξανθά εις τον άνεμον, και ελαιώνες με το φαιόν αειθαλές κράτος του στολισμού των. Και εις την άκραν προς δυσμάς, το ρίζωμα του λόφου, και είτα βουνά και άλλα βουνά εκείθεν. Και η αμμουδιά, ατελείωτη, εξηκολούθει ακόμη. (…)\nΕκεί, εις το ανώτερον στρώμα της αμμουδιάς, όχι πλέον άμμος αλλά χώμα. Και ίχνη παλαιών ρευμάτων απεξηραμμένων. Άλλοτε, εις τό έαρ του βίου μου, ήρχόμην πολλάκις την έσπέραν εις την Μεγάλην Αμμουδιάν. Κι εδώ ρεύματα και χείμαρροι, και φλέβες νερού καί ρυάκια διέσχιζον τήν άμμον. Τώρα, μετά τόσον παλαιών ένιαυτών μακράν ξενιτείαν, εις τό φθινόπωρον αυτό τής ζωής, έρχομαι εδώ την πρωίαν. Τι έγιναν τα ρεύματα, τα ρυάκια, τα νάματα τα δροσερά, όσα κατήρχοντο από τούς λόφους και διέσχιζον την άμμον; Τι έγιναν αι πηγαί και τα νάματα της νεότητος, τα όποια ανέβλυζόν ποτέ και εδρόσιζον την ψυχήν μου;\nΕκεί, εις την άκραν, η μεγάλη αμμουδιά, κόπτεται από μίαν προβλήτα κρημνώδη ακτήν προς τον αιγιαλόν. Πέραν αυτής αρχίζει άλλη αμμουδιά, είτα νέα ακτή προβάλλει εις τό κύμα, είτα πάλιν αμμουδιά, μαλακή αγκάλη, και τέλος ακρωτήρια και βράχοι κρημνώδεις.\nΕκεί εις το ρίζωμα του λόφου, πριν φθάσωμεν εις την πρώτην μικράν προβλήτα, δρομίσκος τερπνός, πλάγιος, ανέρπει μέσω των θάμνων ο τόπος όλος μοσχοβολά από μυρσίναν και ηχολογεί από αναβάτας των δένδρων τέττιγας, και το άσμα των σπίνων και κοσσύφων μαγεύει και ζωντανεύει όλον το δάσος. Πρέπει ν’ ανέλθωμεν τον δρομίσκον αυτόν. Η πόλις δεν μας καλεί. Η ερημία δεν μας διώκει.\nΑς ανέλθωμεν. Ανάμεσα εις το άλσος των σχοίνων και των μυρσινών, εις τα εκτυλισσόμενα αλλεπαλλήλων τοπία, εις τα πλάγια και τας κλιτύς των κοιλάδων, παντού βλέπω και ακούω χωρικούς να εργάζωνται. Μονήρης, φευ! άεργος περιπατητής, με αληθή συστολήν και ταπείνωσιν αισθάνεται εαυτόν εκτοπισμένον εις την ερημίαν, όπως και εις την πόλιν. Διατί να μήν είναι τις ζευγηλάτης, γεωργός, ημεροδουλευτής; Άλλοίμονον, πολύ άργά!\nΉρέμα και βραδέως ανέρχομαι. Ευρίσκομαι αίφνης μετάρσιος εις ύψος, οπόθεν βλέπω τον μακρόν αιγιαλόν όλον, και τον έρημον πλοίων μεσημβρινόν κόλπον και τα νησιά κατ΄έμπροσθεν τα φαιοπράσινα, και τα νώτα της πόλεως ερειδόμενα επί υψηλού βράχου — και το κοιμητήριον επί της εντεύθεν αποκρήμνου ακτής,όπισθεν της δυσμικής εσχατιάς ταύτης. ’Ώ, κοιμητήριον! Από όλας τας τόσας σκοπιάς και περιωπάς τάς υπερκειμένας της θαλάσσης, σύ μόνον βλέπεις μέ άπτόητον διαυγές όμμα τα παρελθόντα και τα μέλλοντα — και δεν τα λέγεις!\nΤέλος, αφού κατήλθον εις το βάθος της κοιλάδος, έφτασα εις την αρχήν της δευτέρας αμμουδιάς. Έστάθην εις το βάθος, όπου κατήρχετο ρεύμα. Ιδού τέλος εν ρεύμα! Ανάμεσα εις την μελωδίαν των κλώνων των πευκών, σειομένων εις τήν πρωινήν αύραν, και εις τον ψίθυρον του νερού εις την κοίτην του, εμορμύριζε βαθύ μυστήριον.\nΉτο άκρα ερημία. Βαθεία σκιά ηπλούτο. Μία σκαπάνη γεωργού ηκούετο, μελαγχολικώς ηχούσα μακράν, και αντήχει εις το στέρνον μου ο κτύπος. Εκεί από την άμμον εν δράμα ανέβη. Μέσα από ερείπιον αγροτικής οικίας εξήλθε μία όψις γραίας. Κυρτή, μέ μαύρην μανδύλαν, εκράτει δέσμην λεπτών ξεροκλάδων επί του ώμου του αριστερού. Με ανασηκωμένα τα κράσπεδα της πενιχράς ποδιάς της, ανυπόδητος.\nΜία πτωχή γραία κουβαλούσε ξύλα επί του ώμου...\nΔεν την είχα ιδή από τριάκοντα ετών, όταν ήμην παιδίον. Εν τούτοις την ανεγνώρισα.\n— Βρίσκεσαι ακόμη γριά Φλώρα, της είπα ως εν εκστάσει.\n— Δεν μέ λένε ακόμη Φλώρα, παιδάκι μου, απήντησε, με λένε Λαύρα.\nΛαύρα; έλεγε τάχα. το όνομα της Δάφνης το λατινικόν, το όνομα σεμνού ενδιαιτήματος μονάχου, ή το όνομα της ερωμένης του Πετράρχα; Πλήν εκείνη έλεγε Λάβρα, κι εννόει βέβαια την φλόγα της καρδίας της.\nΈν ελαφροσύνη το όμμα μου απεσπάσθη πρός στιγμήν από της γραίας κι έπεσε επί του ερειπίου εκείνου του παλαιού οικίσκου. Φαίνεται ότι είχα μίαν ανάμνησιν, μεμακρυσμένον όραμα της παιδικής ηλικίας, εν όνειρον, ή έν όνομα.\n— Αυτό το χάλασμα που βλέπεις, παιδί μου, είπεν η γραία ως να εμάντευσε την απορίαν μου, είναι «του βασιλιά το σπίτι».\nΆ, ναί! τώρα ενθυμούμαι. 'Όταν είμεθα παιδιά, μας οδήγει συχνά ο δάσκαλος διά να κολυμβώμεν εις την πρώτην εκείθεν εσχατιάν του αιγιαλού — εις την αρχήν της αμμουδιάς της μεγάλης. Έκείθεν άγναντεύαμεν μακράν,\nπρος την αγκάλην αυτήν του μικρού αιγιαλού, εντεύθεν της πρώτης ακτής, εν λευκόν όνειρον, εν ωραίον σπιτάκι — γλυκείαν και ποθεινήν αγκαλιάν έν μέσω παραδείσιου πρασινάδας, εις το χείλος της άμμου, του αιγιαλού, εις το φίλημα του κύματος. Ό λευκός οικίσκος και η εξοχή εκείνη εκαλείτο «στου βασιλιά».\nΔιατί άρα; Ό γέρων φουστανελλοφόρος, ο ιδιοκτήτης του μικρού τοπίου, εκαλείτο και αυτός γέρο-βασιλιάς! Άλλ’ αγνοώ άν τό κτήμα ωνομάσθη άπό τόν άνθρωπον ή ό άνθρωπος άπό τό κτήμα.\nΈλαχταρούσαμεν τότε ως παιδιά να εκτείνωμεν έως το μέρος αυτό τους περιπάτους μας, διά ν’ απολαύσωμεν τό ονειρον, την μαγείαν. Άλλ’ ό δάσκαλος δεν επέτρεπε.\nΤώρα, όταν μετά τόσα μακρά έτη ασκόπως και αμνήμων ήλθον έως εδώ, τώρα εξέλιπε πλέον τό λευκόν, τό περιπόθητον όνειρον, το όποιον εσάλευε ποτέ μεταξύ φάσματος και υπαρκτού, μεταξύ άμμου και θαλάσσης. Και βλέπω αυτό τό μαυρισμένον ερείπιον, το χάλασμα, το κατάλυμα του χρόνου και των ανέμων, έσωθεν του όποιου είχε φανή ότι έξήλθεν η γραία αυτή, άλλο ερείπιον ζών και κινούμενον, διά να μοί ενθυμίση τ’ όνομα του παλαιού ονείρου — διά να το μνημονεύση, αυτό τό θαμμένον όνειρον.\n"Α! ενθυμούμαι, έμαθα. Η γραία αύτη ήτο «χαροκαμένη» και δυστυχής. Είχε θάψει όλα τα τέκνα της, και αυτή επέζη ακόμη... Και δεν εκαλείτο πλέον Φλώρα, αλλά Λάβρα.\nΑΝΑΛΟΓΙΕΣ ανάμεσα στο «Όνειρο στο κύμα» και στο «Φλώρα ή Λάβρα»\nη βιωματική σχέση του αφηγητή με τον γενέθλιο τόπο αποβαίνει τροφοδότης της μνήμης\nπρωτοπρόσωπη αφήγηση που λειτουργεί εξαγνιστικά, σαν το μυστήριο της εξομολόγησης\nρευστότητα του χρόνου ( χρονική απροσδιοριστία)\nη φύση ως προσωπική εμπειρία · το φυσικό τοπίο διαμορφώνει το ήθος των ηρώων\nη διαδρομή του αφηγητή στην ακροθαλασσιά στο «Φλώρα ή Λάβρα» μάς παραπέμπει στην ονειρική βίωση του μπάνιου του νεαρού βοσκού στο « Όνειρο στο κύμα», όπου με άκρατο λυρισμό και σε απόλυτη συναισθηματική έξαρση δηλώνει τη μέθεξή του με το φυσικό τοπίο και τη θάλασσα.\nΤα παγανιστικά στοιχεία στην περιγραφή του τοπίου και του θαλάσσιου άντρου στο «Όνειρο στο κύμα» που δείχνουν τη θεοποίηση των αψύχων και την «πίστη» στην ύπαρξη θεϊκών δυνάμεων παντού μέσα στη φύση ( το μικρόν θαλάσσιον άντρον που εφαίνετο πως το είχαν ευτρεπίσει και στολίσει αι νύμφαι των θαλασσών» « η ουρά της λαμπράς αλουργίδος» …), σε αναλογία με την περιγραφή στο «Φλώρα ή Λάβρα» :\n«να σε πιάση, να σε σύρη ,εις τα άντρα της Γοργόνος, να σε λικνίση και σε αποκοιμίση μαλακά, να σε παραπέμψη μα- γευμένον εις τα αιώνια βασίλεια της Αμφιτρίτης. ’Ώ, ποια θαλασσία αηδών, ψυχή πολύπαθης και πολύτροπος, ακούεται να κελαηδή εκεί εις τα βάθη του πόντου!»\nΗ αφηγηματική ανασύσταση του παρελθόντος παρουσιάζει την παιδική ηλικία ως σύμβολο της ευτυχίας του ανθρώπου. Η σύγκριση ανάμεσα στο τότε της ανάμνησης και στο τώρα της αφήγησης\nη θάλασσα ως στοιχείο ρευστότητας των ανθρωπίνων πραγμάτων αλλά και εξαγνισμού θέλγει αλλά και λυτρώνει με τη θέαση της ομορφιάς της\nοι εικαστικές, συμβολικές παπαδιαμαντικές περιγραφές\n(συμβολισμοί: η γραία ως «άλλο ερείπιον ζων και κινούμενον» , σε αναλογία με το ερειπωμένο σπίτι )\nο χώρος και τα πρόσωπα περιβάλλονται με την αχλύ του ονείρου και αποσπώνται από την πραγματικότητα\nΗ αναπόληση , η ανάμνηση ως στοιχείο βίου :\n«Όταν αναλογίζομαι την πορείαν μου, φευ, ας ειπώ την σταδιοδρομίαν μου, εις την ζωήν, πάντοτε τήν αμμουδιάν αυτήν ενθυμούμαι."\nη αρνητική στάση του Παπαδιαμάντη απέναντι στα εκφυλιστικά χαρακτηριστικά της αστικοποίησης και της προόδου, η οποία υποδηλώνεται μέσα από την αναζήτηση του « φυσικού» χώρου και χρόνου. Η ιδανική εικόνα ζωής τοποθετείται σ΄ένα προγενέστερο προπολιτισμικό χρόνο και τόπο, γίνεται μια «αρκαδική» αναζήτηση που προσπαθεί να ανασυστήσει το περιβάλλον της γενέθλιας γης. αντίθεση ανάμεσα στο θλιβερό παρόν του αφηγητή και το ευτυχισμένο, νεανικό παρελθόν του. Η οριστική έκπτωση από τον παράδεισο του ανθρώπου και η οριστική απώλεια της αθωότητας που την ακολουθεί.\n«Διατί να μήν είναι τις ζευγηλάτης, γεωργός, ημεροδουλευτής; Άλλοίμονον, πολύ άργά! »\nΗ αντίθεση ανάμεσα στο όνειρο και στην πραγματικότητα\nΗ μαγεία, η μοναχική περιήγηση, κλασικά παπαδιαμαντικά μοτίβα , υπάρχουν και στα δύο διηγήματα\nΗ αλλοίωση που φέρνει ο χρόνος και σε τόπους και σε ανθρώπους\nΗ ανθισμένη Φλώρα ήταν τότε , στα χρόνια που τα παιδιά έπαιζαν στο «σπίτι του βασιλιά» · τώρα ούτε αυτό απέμεινε αλλά ούτε το όνομα της γυναίκας : τώρα μόνο Λάβρα μπορεί να ονομάζεται, « κι εννόει βέβαια την φλόγα της καρδίας της» που αναπολεί ό,τι έχει για πάντα χαθεί\n" Το κάποτε δύσκολα γίνεται τώρα.\nόμως το τώρα είναι , κιόλας, κάποτε.\nΔεν πέρασε στο νου μας πως θα΄ρθει- ποτέ-\nσαν να μην ήταν έζησε, στο τώρα"\nΑπό το "Κρούσμα" του Δημήτρη Κοσμόπουλου,\nγια τον κυρ Αλέξανδρο φυσικά...\nΕλένη Πολίτου – Μαρμαρινού, Α.Παπαδιανάντης, ο ποιητής με τον πεζό λόγο\nΜαρίνα Αρετάκη, ο χρόνος που δεν ξανακερδίζεται\nΚολυβάς Ιωακείμ-Κίμων, Λογική της αφήγησης και ηθική του λόγου: μελετήματα για τον Παπαδιαμάντη\nΘέμελης Γιώργος, Ο Παπαδιαμάντης και ο κόσμος του\nΕισαγωγή στην πεζογραφία του Παπαδιαμάντη: Επιλογή κριτικών κειμένων", Εκδ.Πανεπιστημιακές Εκδόσεις Κρήτης\nΑναρτήθηκε από Πολίνα Μοίρα στις 12:39 π.μ.\nElenidel 1 Δεκεμβρίου 2013 - 11:47 π.μ.\nωραίο παράλληλο πραγματικά! Πού το ανακάλυψες ;\nευχαριστούμε πάλι και πάντα!\nΠολίνα Μοίρα 1 Δεκεμβρίου 2013 - 1:11 μ.μ.\nΚαλημέρα, ευχαριστώ !\nυπάρχει το διήγημα και στον 4ο τόμο του Τριανταφυλόπουλου και στο 2ο τόμο των επιλογών που έχει κάνει η Σύγχρονη Εποχή ( από εκεί το πήρα )\nTheskourti 4 Δεκεμβρίου 2013 - 7:21 μ.μ.\nΠρωτότυπο κείμενο, Πολίνα ! Ευχαριστούμε!\nΠολίνα Μοίρα 4 Δεκεμβρίου 2013 - 9:12 μ.μ.\nΚαλά δεν ντρέπεστε: Διαφημίζετε τον στιχοπλόκο Δημήτρη Κοσμόπουλο σαν μεγάλο ποιητή, επειδή είναι άνθρωπος της Εκκλησίας; Περιοριστείτε στον Μέγα Παπαδιαμάντη κι αφήστε τα τσιράκια του Συριζώνυμου Λιάπη\nΠολίνα Μοίρα 15 Δεκεμβρίου 2013 - 9:46 μ.μ.\nαπ΄ότι φαίνεται , όχι δεν ντρέπομαι! και ανερυθρίαστα γράφω στο ιστολόγιό μου χωρίς να πάρω την άδεια ή την έγκριση "ανωνύμων" αναγνωστών.


pireastime.gr - “Δίκτυο Λιμένων Κρουαζιέρας”\nΝαυτιλία “Δίκτυο Λιμένων Κρουαζιέρας”\nΔευτέρα, 02 Φεβρουαρίου 2015 18:24\n“Δίκτυο Λιμένων Κρουαζιέρας”\nΗ πρώτη συνεδρίαση του Δικτύου Λιμένων Κρουαζιέρας και Ακτοπλοΐας πραγματοποιήθηκε στις Βρυξέλλες υπό την Προεδρία του Γεν. Διευθυντή του ΟΛΠ Α.Ε., Σταύρου Χατζάκου και με τη συμμετοχή της Γεν. Γραμματέως του Οργανισμού Λιμένων Ευρώπης (ESPO), Isabelle Ryckbost, η οποία τόνισε το ειδικό βάρος του Δικτύου, αφού τα λιμάνια δεν είναι μόνο λιμάνια φορτίων, αλλά και ανθρώπων.\nΣημειώνεται, ότι το Σεπτέμβριο 2014 στο πλαίσιο των δομών της ESPO, ιδρύθηκε το Δίκτυο Λιμένων από την ESPO, τη MedCruise, την Cruise Baltic, την Cruise Europe, την Cruise Norway και την Cruise Britain, με κύριο στόχο να ενδυναμώσουν την εκπροσώπησή τους στα Ευρωπαϊκά θεσμικά όργανα και τα διεθνή Forum.\nΟ ΟΛΠ Α.Ε., ο οποίος μαζί με την ΕΛΙΜΕ (Ένωση Λιμένων Ελλάδας) πρωταγωνίστησε για την ίδρυση και στήριξη του Δικτύου, κατάφερε και εξέλεξε ως πρώτο Πρόεδρο του Δικτύου τον Γεν. Δ/ντή του ΟΛΠ Α.Ε. κ. Σταύρο Χατζάκο, επίτιμο ήδη Πρόεδρο της MedCruise, της οποίας η έδρα παραμένει στον Πειραιά.\nΣημειωτέον ότι και με τα νέα στατιστικά στοιχεία του 2014, το Λιμάνι του Πειραιά, ως λιμάνι επιβατικής κίνησης (ακτοπλοΐα και κρουαζιέρα) παραμένει το μεγαλύτερο επιβατικό λιμάνι της Ευρώπης.\n04/02/2015 19:41 - Ναυτικό Σαλόνι Παραδοσιακών Σκαφών\n04/02/2015 00:33 - Απολογισμός του ΟΛΠ για το 2014\n04/02/2015 00:21 - Ο Θ. Δρίτσας για το Ταμείο Αρωγής του Λιμενικού\n03/02/2015 10:35 - Βρέθηκε απανθρακωμένο πτώμα στο “Norman Atlantic”\n02/02/2015 17:59 - Το νέο Δ.Σ. της “Ένωσης Σκαφών Τουρισμού”\n01/02/2015 21:57 - Άρση απαγορευτικού από το λιμάνι του Πειραιά\n30/01/2015 19:31 - Το Ιονίς στη γραμμή Πειραιάς-Αίγινα\n29/01/2015 19:24 - Συνάντηση Σταθάκη-Δρίτσα με τον Πρέσβη της Κίνας\n29/01/2015 19:12 - ΟΛΠ και κρουαζιέρα


Θα κάνει πίσω ο Ερντογάν; Επίθεση φιλίας στον Τραμπ από τον γαμπρό του Τούρκου προέδρου - Apopseis\napopseisfeatured, ΔΝΤ, ΗΠΑ, Ερντογάν, Ντόναλντ Τραμπ, Ακάρ, Λευκό Οίκο\nIvanka Trump (R), along with US President Donald J. Trump (L), speaks about the deployment of 5G in rural areas in the Roosevelt Room of the White House in Washington, DC, USA, 12 April 2019. EPA, JIM LO SCALZO\nΌλες οι συζητήσεις που γίνονται στην Ουάσιγκτον, με αφορμή την προκλητική στάση του κ. Ερντογάν έναντι της Αμερικής και του ΝΑΤΟ, αφορούν την τουρκική οικονομία. Είναι η αχίλλειος πτέρνα του Τούρκου προέδρου, καθώς λόγω της κακής κατάστασης της οικονομίας καθίσταται εκβιάσιμος. Και το περυσινό καλοκαίρι οι Αμερικανοί επιτέθηκαν στην οικονομία. Και φέτος φαίνεται ότι θα κάνουν το ίδιο, καθώς το «όπλο» είναι αποτελεσματικό.\nΉταν η επίθεση στην οικονομία που ανάγκασε τον κ. Ερντογάν να παίξει εκείνο το θέατρο και να αφήσει ελεύθερο τον Πάστορα Άντριου Μπράνσον.\nΌσοι μελετούν τον Ερντογάν, λοιπόν, «ιντρικάρονται» από την επίσκεψη στην Ουάσιγκτον του Τούρκου υπουργού Άμυνας, ο οποίος είχε από τηλεφώνου διαβεβαιώσει τον Αμερικανό ομόλογό του ότι είναι έτοιμος για συμβιβασμό.\nΜέχρι της στιγμής που γράφονται αυτές οι γραμμές δεν είχε κλείσει ραντεβού με τον υπουργό Άμυνας, Πάτρικ Σάναχαν. Είναι και σήμερα απορίας άξιο το γεγονός ότι ο Ερντογάν απορρίπτει κάθε συμβιβασμό με την Αμερική, που θα έσωζε την οικονομία του. Εκτός εάν επιβεβαιωθούν οι αξιωματούχοι που υποψιάζονται ότι ο Βλαντιμίρ Πούτιν θα τον στηρίξει και θα τον ενισχύσει για να ολοκληρώσει την νότια πτέρυγα του ΝΑΤΟ, καταφέρνοντας έτσι ισχυρό κτύπημα στην Αμερική και τη Δυτική Συμμαχία.


zoornalistas: Το πιο αστείο και το πιο θλιβερό νέο\nμπορούν να τις κάνουν οι επενδυτές. Υπάρχουν μάλιστα περιπτώσεις όπου μία, συγκεκριμένη μετοχή κατάφερε να ανέβει έως και 116 % σε σχέση με την τιμή της εκεί γύρω στα Χριστούγεννα. Κανονικό 116 % φιλαράκι, όχι σε μαθηματικά τύπου MyMarket!\nΚαι είναι βεβαίως το ποιο αστείο νέο των ημερών γιατί μια εργαζόμενη στο MyMarket (καλή του ώρα, πάλι το θυμήθηκα) μπορεί με τα 300 ευρώ που παίρνει το μήνα (και αφού αφαιρέσει τα περίπου 100 που της χρειάζονται για να φάει, να πιεί, να ντυθεί και να πληρώσει λογαριασμούς και νοίκι) να χειραγωγήσει άνετα όχι, όχι δύο αλλά όλες τις τραπεζικές μετοχές ανά την επικράτεια. Μη σου πω ότι θα της περισσέψουν και μπικικίνια να ψωνίσει κι άλλα μπλου τσιπς, να το τσιτώσει το χαρτοφυλάκιο. Αυτός είναι ο κόσμος του ΧΑΑ σε μια μέση ημέρα, όποιος ξένος επενδυτής έχει όρεξη για γούστα έρχεται και το κάνει Μολδαβία το μαγαζί. Με το χαμόγελο του Χένρυ Μίλερ στα χείλη, όπως θα έλεγε και γνωστός θαμνόμορφος σχολιαστής της τρέχουσας ειδησεογραφίας…\nΜιας και μιλάω όμως για χαμόγελα, απ’ το νου δεν μου βγαίνει αυτό που έγραψα χθες. Ότι βρέθηκε στέλεχος εταιρείας σούπερ μάρκετ, το οποίο ζήτησε από τους εργαζόμενους τατουάζ να το κάνουν. Γιατί η εταιρεία τους πληρώνει και τους πληρώνει στην ώρα τους, με κανονικά λεφτά, όχι με Λαναρόχαρτα, και τους επιτρέπει να αναπνέουν κιόλας και τους δίνει τη δυνατότητα να πηγαίνουν και τουαλέτα, όχι πολύ συχνά είναι η αλήθεια, και τους έχει στα ώπα ώπα τέλος πάντων, εδώ ο άλλος με 300 ευρώ το μήνα προίκισε κόρη κι έχτισε εξοχικό, πάμε καλά ρε φίλε που δεν θα χαμογελάσουμε; Μωρέ θα ξεκαρδιστούμε σου λέω εγώ!\nΑυτή λοιπόν είναι η πιο θλιβερή είδηση των ημερών. Ότι κυκλοφόρησε αυτό το χαρτί, ότι κυκλοφορούν ουκ ολίγα τέτοιου είδους χαρτιά ανά τις εταιρείες χαμηλού και υψηλού προφίλ. Και προφορικά επίσης δίδονται ανάλογες εντολές, από στελέχη λίγο πιο πονηρεμένα που έχουν μάθει ότι υπάρχει πλέον αυτό το γαμίδι το ίντερνετ και μπορεί να γίνεις ρόμπα στους διαύλους του εντός ολίγων δευτερολέπτων. Γιατί ηττηθήκαμε σύντροφοι κι αυτό είναι ακόμη πιο θλιβερό νέο… Γιατί τον χάσαμε τον πόλεμο, γιατί μας τα πήραν οι εχθροί τα σώβρακα, γιατί την κάτσαμε τη βάρκα, γιατί μπήκαμε στον κουβά, ως μεθαύριο αν θέλετε μπορώ να περιγράφω την κατάστασή μας ημών των εργαζομένων. Που έχουμε φτάσει να παρακαλάμε τον κάθε μπαγλαμά για πέντε δεκάρες και όταν μας τις πετάει στο πεζοδρόμιο σφαζόμαστε μεταξύ μας για το ποιος ή ποια θα καταφέρει να τις τσακώσει. Ναι, αυτή είναι η πιο θλιβερή είδηση, αυτό είναι το πιο θλιβερό νέο και δεν ξέρω πώς μπορεί να το αντιμετωπίσει κανείς χωρίς να χάσει το θάρρος του. Ή έστω την ψυχραιμία του.\n- το κείμενο του Χρήστου Ξανθάκη ειναι από το newpost


Ο Ντοστογιέφσκι στην Κρήτη | Η Εφημερίδα των Συντακτών\nΤο Δημοτικό Περιφερειακό Θέατρο Κρήτης και η καλλιτεχνική διευθύντριά του Έφη Θεοδώρου ανεβάζουν στο Βενιζέλειο Ωδείο Χανίων, ως πρώτη παραγωγή τους για το 2022, «Το όνειρο ενός γελοίου» του Φιόντορ Μ. Ντοστογιέφσκι, σε μετάφραση, διασκευή και σκηνοθεσία του Γιώργου Κουτλή\nΛίγα χρόνια πριν πεθάνει ο Φιόντορ Ντοστογιέφσκι έγραψε το «Όνειρο ενός γελοίου», μια μικρή νουβέλα που μέσα από τις αντιθέσεις της, φως και σκοτάδι, προσπαθεί να καταλάβει την ανθρώπινη ύπαρξη που έτσι κι αλλιώς τα περιέχει και τα δυο. Ο ήρωάς του δεν εξελίσσεται σε έναν ήρωα ανήμπορο σαν αυτόν στον «Χάλκινο καβαλάρη» του Πούσκιν. Είναι ένας άνθρωπος που αποφασίζει -έπειτα από ένα μακρύ ταξίδι μέσα στο όνειρο μιας νύχτας- να διακηρύξει την ανθρώπινη αλληλεγγύη ως μοναδικό αντίδοτο στην αυτοκαταστροφή του κόσμου μας.\nΤο Δημοτικό Περιφερειακό Θέατρο Κρήτης και η καλλιτεχνική διευθύντριά του Έφη Θεοδώρου ανεβάζουν στο Βενιζέλειο Ωδείο Χανίων, ως πρώτη παραγωγή τους για το 2022, το έργο του Ντοστογιέφσκι σε μετάφραση, διασκευή και σκηνοθεσία του Γιώργου Κουτλή. Πρόκειται για έναν μονόλογο που ερμηνεύει ο ηθοποιός Νικόλας Χανακούλας.\nΒρεθήκαμε στα Χανιά τη δεύτερη μέρα της πρεμιέρας. Οι θεατές ήταν αρκετοί και αυτό είναι οπωσδήποτε παρήγορο σε καιρούς πανδημίας. Τα περιφερειακά θέατρα προσφέρουν μια σημαντική πολιτιστική παρέμβαση για κάθε τόπο, αρκεί να πέσουν σε καλά χέρια, όπως αυτά της Κρήτης, της Λάρισας και κάποιων άλλων πόλεων, όπου οι αιρετοί είναι ανήσυχοι, ψάχνονται και κυρίως θέλουν να εντάξουν τον πολιτισμό και τα οφέλη του στην πολιτική τους ατζέντα.\nΟ σκηνοθέτης του έργου Γιώργος Κουτλής, παρά το νεαρό της ηλικίας του, φαίνεται πως έχει στοχαστεί και δουλέψει πάνω στο ντοστογιεφσκικό σύμπαν. Η ρωσική κουλτούρα, λόγω σπουδών, του είναι οικεία και η παράστασή του «Οι παίχτες», βασισμένη στο ομώνυμο έργο του Νικολάι Γκόγκολ, έκανε αίσθηση στο θεατρικό κοινό της Αθήνας.\nΣτον Ντοστογιέφσκι, ο ήρωας κατά την αυτοεξομολόγησή του έχει πλήρη επίγνωση της κατάστασής του. Το βαθύ αίσθημα της ματαιότητας τον έχει οδηγήσει σε μια εθελούσια αυτοεξορία από όλα όσα συμβαίνουν γύρω του. Τίποτα για αυτόν δεν έχει νόημα και η αυτοκτονία φαντάζει λυτρωτική. Όμως ένα «ολοζώντανο» όνειρο πριν από την απονενοημένη πράξη, τον ταξιδεύει από τον ζόφο του Άδη σε ένα ουτοπικό ελληνικό νησί όπου όλα τα αδιέξοδα του σημερινού κόσμου λύνονται με την αγάπη και την κατανόηση.\nΟ «γελοίος» όπως τον ερμηνεύει ο καλός ηθοποιός Νικόλας Χανακούλας κλείνει το μάτι ακόμα και στον πιο ανέμελο θεατή. Δοτικός και ενθουσιώδης, με έντεχνα εκφραστικά μέσα, ο πρωταγωνιστής πείθει. Υποβοηθούμενος από τα μίνιμαλ σκηνικά και τα κοστούμια της Άρτεμης Φλέσσα και της βοηθού της Αγγελικής Βασιλοπούλου Καμπίτση, την εναρμονισμένη με τον λόγο μουσική του Αλέξανδρου Δράκου Κτιστάκη και με μεγάλη συμμετοχή στη δραματουργία των Video art του Χρήστου Συμεωνίδη και των φωτισμών του Σάκη Μπιρμπίλη, ο Κουτλής κατέθεσε μια ενδιαφέρουσα παράσταση για το κοινό. Κοντά σ’ αυτά, ενέπλεξε ευφάνταστα στις παραστάσεις των Χανίων την τοπική χορωδία Cantilena υπό τη διεύθυνση του Γιώργου Καλούτση και την ηχογραφημένη χορωδία Voice Box υπό τη διεύθυνση της Μαργαρίτας Παπαδημητρίου. Ο καταιγιστικός λόγος του συγγραφέα μέσω της σκηνοθεσίας είχε ένταση και ρυθμό.\nΟ τρόπος που είδε τον ήρωα-παρία, τον περιθωριοποιημένο άνθρωπο, μου θύμισε άλλες φορές τον Χριστό και άλλες φορές τον αναχωρητή Ζαρατούστρα του Νίτσε. Θα ήθελα να δω λίγο περισσότερο όμως τον γυμνό δυνατό λόγο ενός σπουδαίου συγγραφέα που κάποιες φορές νομίζω πως «κρύφτηκε» από τη σκηνοθετική ματιά.\nΣε κάθε περίπτωση, το ΔΗΠΕΘΕ Κρήτης, και πέρυσι με τον «Προμηθέα» του Άρη Μπινιάρη -που θα ξαναπαιχτεί και φέτος- και τώρα με την παράσταση αυτή, δείχνει τη δημιουργική εξωστρέφειά του. Ενώ η Έφη Θεοδώρου φαίνεται πως μας ετοιμάζει και πολλές άλλες εκπλήξεις στο μέλλον. Πάντως, εάν βρεθείτε σε κάποια από τις πόλεις τις κρητικής πολιτείας όπου περιοδεύει η τρέχουσα παράσταση, σας συστήνω να τη βάλετε στα σχέδιά σας.\nΟι παραστάσεις στα Χανιά είναι έως και τις 15 Απριλίου στο Βενιζέλειο Ωδείο Χανίων, ενώ η περιοδεία στην Κρήτη προβλέπει σταθμούς σε Μάλεμε, Πολιτιστικό Κέντρο (16/4), Κίσσαμο, Αμφιθέατρο Δημαρχείου (17/4), Ρέθυμνο, Σπίτι του Πολιτισμού (26, 27/4), Βάμο, Αίθουσα «Δ. Λαμπράκη» (8/5) Κάνδανο, Αίθουσα Δημαρχείου (9/5), Ηράκλειο, Πειραματικό Θέατρο Πολιτιστικού και Συνεδριακού Κέντρου (23, 24, 25/5).


Ένα από τα χέρια που κρατούσαν το μαχαίρι ήταν και το δικό σου ,ανόητε.\nΠΑΙΔΕΙΑ 11/07/2013 - 16:16 | Author: Newsroom\n( του Δ.Τσιριγώτη )\nΣε σένα μιλάω ανόητε που χάρηκες που το μαχαίρι άρχισε επιτέλους να κόβει δημόσια κεφάλια ,όχι μόνο ιδιωτικά. «Επιτέλους δικαιοσύνη», αναφώνησες.\n«Γιατί να απολύονται μόνο του ιδιωτικού»; Και έχεις δίκιο ότι ,σχεδόν κανείς ,δεν νοιάστηκε όταν ήσουν εσύ ήσουν σε αυτή τη θέση αλλά να είσαι σίγουρος όμως ότι και κανείς δεν είπε «καλά να πάθεις», κανείς δεν χάρηκε όπως εσύ τώρα. Μήπως αλήθεια πιστεύεις ότι μετά από αυτό θα σου δώσουν πίσω τη δουλειά σου ή ότι γλύτωσες εσύ για πάντα από την απόλυση; Τώρα εγώ θέλω να ξέρεις ότι η επιθυμία σου πραγματοποιήθηκε και ότι ένα από τα χέρια που κίνησαν το μαχαίρι ήταν και το δικό σου. Μην αμφιβάλεις γι’ αυτό .Η γνώμη σου συνυπολογίστηκε .\nΣε σένα μιλάω ανόητε που σε άκουσα να λες «έλα μωρέ, αυτές οι 46 ειδικότητες που καταργήθηκαν δεν ήταν πραγματικά εκπαιδευτικοί». Πως τολμάς να λες σε κάποιον ,την ώρα που βιώνει έναν επαγγελματικό θάνατο ότι δεν ήταν σαν και σένα με τη φοβερή σου ειδικότητα; Δηλαδή τι διαφορετικό έκανε ,τόσα χρόνια , από σένα ;Μάθημα έκανε σε παιδιά ,όπως και εσύ. Τόσο απλά. Κράτα ,τώρα μόνο για τον εαυτό σου το τίτλο του εκπαιδευτικού .Να ξέρεις όμως ότι την αξία του την έχεις χάσει, συνάδελφε. Για πόσο ακόμα θα σε λέω και συνάδελφο ,δεν ξέρω;\nΣε σένα μιλάω ανόητε που χτες ανακουφίστηκες που πέταξαν άλλους από το πλοίο και όχι εσένα , και που νομίζεις ότι τη γλύτωσες .Σου έχω νέα, άκουσε τα. Τώρα που πετάχτηκαν κάποιοι στη θάλασσα το πλοίο άρχισε να γέρνει .Και όχι μόνο αυτό .Ρίξε μια ματιά και θα δεις πόσοι καρχαρίες έχουν μαζευτεί γύρω του. Ακόμα μπορείς να τους τραβήξεις πάλι απάνω στο πλοίο .Μη ξεχνάς ότι οι καρχαρίες θα φύγουν αν δεν μυριστούν αίμα .Μόνο εσύ μπορείς να τους σώσεις τώρα .Έχεις ευθύνη ,κάντο .Αλλιώς ετοιμάσου ,είσαι ο επόμενος .\nΣε σένα μιλάω ανόητε που έχεις ξαπλώσει στη παραλία και έχεις χώσει και το κεφάλι σου στην άμμο για σιγουριά. Τίποτα δεν σε ακουμπάει ,είσαι άρχοντας. Πριν φύγεις μέτρησες τα πράγματα στη βαλίτσα .Δεν ξέχασες τίποτα ,τις δωδεκάδες σου ,τις οργανικές σου, τις αναθέσεις σου .Έχεις προστασία. Έχεις υπολογίσει τα πάντα ,δεν μπορεί να πάθεις τίποτα. Η ομπρέλα σε γλυτώνει από τον ήλιο ,η ξαπλώστρα από την άμμο, το ανεμιστηράκι από τη ζέστη .Ένα πράγμα σου διέφυγε μόνο .Το Κύμα .\nΣε σένα μιλάω ανόητε γονέα που έγνεψες ναι όταν ήθελαν να μου στερήσουν κάθε αντίδραση γι’ αυτό που θα ερχότανε .Και σου το έλεγα ότι καταλαβαίνω την αγωνία των παιδιών αλλά εσύ πίστεψες άλλους ότι νοιάζονται γι’ αυτά . Σου είχα ζητήσει να με καταλάβεις και να πάμε μερικές μέρες μετά τις πανελλαδικές .Μερικές μέρες σου ζήτησα , για ζωές ολόκληρες. Τώρα τι έχεις να πεις στα παιδιά των απολυμένων ;Εγώ όμως θα συνεχίσω να νοιάζομαι για τα παιδιά σου ,όχι για σένα ̇ δεν σου αξίζει, αλλά για εκείνα ,μόνο για εκείνα.\nΣε σένα μιλάω ανόητε συνάδελφε που ακόμα δεν λες να ξυπνήσεις .Που λες ότι το μόνο που θέλεις είναι να κάνεις τη δουλειά σου ,αλλά εγώ ακούω δουλίτσα. Που ζητάς να αξιολογηθείς επιτέλους για να ξεχωρίσεις .Που όταν σου λένε για συμμετοχή στα κοινά ,για αγώνα πετάς το γνωστό ‘’οι συνδικαλιστές φταίνε για όλα ‘’ και αθόρυβα απομακρύνεσαι. Που τη μόνη φορά που φώναξες απεργία ήταν όταν ήξερες ότι δεν θα γίνει. Που κοιτάς να σώσεις μόνο το τομάρι σου βάζοντας στον εαυτό σου τίτλους : ασεπίτης , ειδικός, των ΑΕΙ ̇ τορπίλες στην ενότητα. Που τρέχεις δεξιά και αριστερά για να μαζέψεις προσόντα. Να είσαι έτοιμος όταν έρθει η ώρα της κρίσεως. Που δείχνεις με το δάχτυλο ποιοι πρέπει να πεταχτούν στον καιάδα. Αλήθεια πως τολμάς να διδάσκεις τα ιερά στα παιδιά ‘’ψωμί ,παιδεία , ελευθερία’’ και ‘’ελευθερία ή θάνατος’’ και εσύ έχεις ,από καιρό, σκύψει το κεφάλι;\nΣε σένα μιλάω ανόητε συνδικαλιστή που έχεις επιλέξει το δίπολο για να υπάρχεις .Ο ένας πόλος που θέλει να με κοιμίσει και ό άλλος που θέλει να με κάνει έτοιμο να τα σπάσω όλα. Και οι δυό πόλοι έχουν το ίδιο αποτέλεσμα : την καταστολή μου . Την καταστολή λόγω ύπνου ή την καταστολή της εξουσίας .Μην ξεχνάς ότι είσαι εκπρόσωπος και όχι αρχηγός. Είναι καιρός για ένα άλλο είδος Λόγου. Να καταλάβεις καλά , ότι είναι ευθύνη να επηρεάζεις τη ζωή τόσων .Δείξε μου το παράδειγμα και θα σε ακολουθήσω, θα το δεις. Αλλιώς πάρε δρόμο.\nΣε σένα μιλάω ανόητε ψηφοφόρε που πιστεύεις ότι για όλα φταίνε οι δημόσιοι υπάλληλοι .Να ξέρεις ότι και εγώ την ίδια, πάνω κάτω, διάγνωση με σένα έχω για το δημόσιο: ασθενεί. Στη θεραπεία έχω αντίρρηση. Πως γίνεται να θεωρείς φάρμακο το ‘’πονάει το κεφάλι , κόβω το κεφάλι ‘’ ;Πως γίνεται να μην βλέπεις ότι το μόνο που τους ενδιαφέρει είναι να ευημερούν τα νούμερα ;Ότι βλέπουν τους ανθρώπους σαν προσωρινά αρχεία πάνω στην επιφάνεια εργασίας του υπολογιστή τους και που μπορούν πολύ εύκολα να τα στείλουν στον κάδο ανακύκλωσης με ένα μόλις κλικ. Πως γίνεται να εμπιστεύεσαι για να σε σώσουν αυτούς που έχουν χάσει κάθε ίχνος ανθρωπιάς ;Που στο βωμό της εξουσίας είναι έτοιμοι να κάνουν και τα πιο σκληρά πράγματα.\nΣε Μένα μιλάω τον ανόητο, που χτες μπροστά στην είσοδο του υπουργείου παιδείας στεκόμουν απαθής και ,μόνο, παρακαλούσα να σταματήσει η στριγκιά από τον ήχο που έβγαζε η καγκελόπορτα που προσπαθούσανε να την γκρεμίσουνε τα απολυμένα χέρια.\nΠανελλήνιες 2019: Τι θα ισχύσει για τους φοιτητές των ΤΕΙ που καταργούνται\nNews Tag: ΠΑΙΔΙΑΠΑΝΕΛΛΗΝΙΕΣΥΠΑΛΛΗΛΟΙΦΥΣΙΚΟΙ